open-index/open-wikipedia-markdown huggingface dataset:
壬生寺

**壬生寺**(假名：みぶでら）是日本畿内山城国平安京（现代日本行政区中个近畿地方京都府京都市中京区）当中个一个佛教律宗寺庙，尊奉地藏菩萨，此地也是日本有名个壬生狂言个发源地。幕末辰光，有名个刺杀团体新选组立在迭个寺庙驻扎，得到壬生狼个绰号。
新选组

**新選組**（），是江户幕府挨末阶段（幕末）立在畿内山城国京都出现个一個暗杀搭暴力组织。迭個组织个头头是江户开设道场个近藤勇搭土方岁三，後首來還吸纳交关江湖好汉搭社会人士入伙。1862年，近藤勇之流听从清河八郎个鼓吹，加入浪人队伍，从江户来到东京，弗过当中发生清河八郎想领仔帮人去反抗幕府个事体，弄得唻浪人团体解散哉，近藤勇等立在壬生寺成立壬生浪士組。後首來，壬生浪士組逐眼仔弄大成場哉麼，会津藩藩主松平容保个开始扶持，成为幕末京都个一隻武裝勢力，专门用来镇压尊王攘夷个萨摩藩、长州藩、土佐藩浪人咾啥个。後首來，新選組自家屋裡摆勿平，發生好几趟内斗，同槽相爭，势力下降。立在大政奉还之後，伊跟咾自家主人一淘反对明治维新，畀学到萨长集团扑灭脱。
柴可夫斯基

**彼得·伊里奇·柴可夫斯基**（俄文：Пётр Ильич Чайковский，1840年5月7号－1893年11月6号），19世纪俄罗斯代表性个浪漫乐派作曲家，伊个代表作品包括胡桃夹子、天鹅湖之类。
德川家茂

**徳川 家茂**（假名：とくがわ いえもち，1846年7月17号-1866年8月29号）是江户幕府第14代征夷大将軍，伊出身纪伊德川氏，立在内斗当中上位。畀幕府家老当做明君看待，1862年，根据公武合体个规则，搭和宫内亲王结婚。弗过，个辰光德川幕府已经面临邪气大个尊王攘夷压力，德川家茂立在1863、1865年两趟上洛拜见天皇，也成为德川幕府自从德川家光之后第一个到京都拜见朝廷个将军。立在德川家茂统治后两年，长州藩个叛乱一直朆停歇，家茂气急，得病死脱。大将军个头衔也转移到伊老早个对手，水户德川家个德川庆喜头浪。
冕冠

**冕冠**，是东亚儒家文化圈个帝王佩戴个礼仪头饰，一般立在邪气重要、正式个场化才会得使用。
誓反裂教

**誓反裂教**，也就是一般文人称呼个**宗教改革**(西文：Reforma protestante），是16世纪开始辰光立在中欧发生个一系列对天主教教会个动乱，反动事件。迭个事情个动机比较复杂，一般认为是君主为自家个利益，搭资产阶级之类一道，利用宗教名头对天主教代表个传统势力进行瓦解。因为**新教徒**一般侪反对罗马个权威，自家号称要自家解释圣经，所以，也好拿新教徒叫做**抗罗宗**。

## 影响
誓反裂教搭个辰光哈布斯堡个势力崛起；法国西班牙立在亚平宁半岛个鏖战，以及地理大发现结合立在一道，构成文艺复兴之后欧洲国际政治搭社会文化变迁个三大话题（西班牙搭奥斯曼帝国个地中海战争也立在同期进行）。本身铁板一块个天主教，立在各地马丁路德，加尔文之流个煽动下，发现自家老早个策略弗适合新局面。个能，也有后势来反宗教改革个拉特兰会议出现以及耶稣会个建立。西北欧交关君主通过支持裂教，让自家脱离天主教影响，扩充自家国王个权威，个当中个代表就是英格兰国王亨利八世。裂教带来个战争搭政治牵扯成为之后一百年当中一个邪气重要个问题，也基本成为所有欧洲战争个借口搭由头（参见八十年战争）。迭个局面一直持续到1648年三十年战争完结之后，才让位把更加世俗，用君主专制做行为主导个路易十四法式专制潮流。

## 別樣
*反誓反裂敎
曹丕

**曹丕**（187年-226年）是东汉帝国挨末阶段搭三国辰光有名个帝王搭政治人物。伊个爸爸是鼎鼎大名个曹操，伊也是曹操个大儿子。曹丕220年让汉献帝让位把自家，代替汉帝国，建立魏帝国。伊个諡號是魏文帝。曹丕文采蛮好，有诗句流传到后世，也拿伊归类到建安七子当中。

## 生平
187年冬天，在拉沛国谯县（乃朝安徽省亳州市）出生。根据主流书籍高头个讲法，曹丕从小就文武双全，六岁就会射箭，八岁就好提笔写文章。

197年，曹丕个长兄曹昂在拉宛城故脱，曹丕成为曹操个嫡长子。

200年，曹丕搭曹操一道，参加官渡之战。

207年，曹丕搭曹操一道，参加白狼山之战。

208年，曹丕搭曹操一道，参加赤壁之战。

211年2月12号（建安十六年正月辛巳日），成为五官中郎将、副丞相。

212-213年，曹丕参加濡须口之战。

217年，曹操立曹丕为自家个世子。

220年，曹操故脱，曹丕继任魏王。同年，让汉献帝让位把伊，建立魏帝国。年号黄初。

226年，故脱，葬首阳陵。
朝贡

**朝贡**(西文:Tributo)是古代外交当中个一种关系。具体是一方对另外一方赠送经济价值个物品或者人口，作为换取一定保障搭权威承认个方法。朝贡立在交关地区侪有存在。立在东亚个大一统帝国当中，朝贡到唐朝之后发展成为一套完备体系，接受朝贡体系个国家叫做属国，性质浪搭明代个藩王是一致个，伊拉个主权弗完整，带有附庸性质。明朝开始，越南、琉球、朝鲜侪是长期对明朝个朝贡国家，弗过，日本并朆正式加入进去。
清仁宗

清仁宗**嘉庆帝**（1760年11月13号－1820年9月2号）是满清帝国第七个皇帝，也是清兵入关之后个第五个皇帝，同时，身兼蒙古萨伊什雅尔图伊鲁格尔图汗（「嘉許稱慶」个可汗，即義譯「嘉庆」）、立在西藏畀尊成文殊皇帝（藏族以文殊菩薩尊稱「清帝」） ，1796年至1820年执政，年号“嘉庆”。伊是乾隆个第15个儿子，继位辰光国势转衰并发生天理教案。1820年立在避暑山庄神秘暴卒。
避暑山庄

**避暑山庄**(西文：Residencia de montaña de Chengde）是东北亚承德市存在个一个邪气恢弘个皇家园林。迭个园林是17世纪后半段，康熙帝为自家修造个。个辰光个目的是练习满洲人本身个骑射技术搭接见蒙古、西藏个使节，彰显满清帝国内亚统治者个地位。为此，避暑山庄周边修造交关藏传佛教寺庙，号称承德外八庙。19世纪20年代，嘉庆帝立在避暑山庄死脱，之后，道光帝就弗来哉。一直到1860年代，因为第二趟鸦片战争个关系，仓皇逃出北京个咸丰帝再跑到此地避难，并且立在此地死脱。之后慈禧太后联合恭亲王发动政变，废脱肃顺等人，掌握大权。之后就一去弗归，避暑山庄也破败下去。一直到20世纪后半段，经历整修，再恢复老早容貌。还名列世界文化遗产名录，成为闹猛旅游景点。
刘备

**刘备**（161年—223年）是3世纪东汉帝国挨末阶段个政治、军事人物。伊开创蜀汉，也是蜀汉个昭烈帝。221年，刘备为报复关羽搭荆州地盘丢失个仇恨，亲自攻击孙权，立在夷陵畀江东吴越士族代表陆逊火烧连营七百里，惨败，到白帝城托孤把诸葛亮，之后一命归西。
清裕陵

**清裕陵**是清高宗乾隆个陵墓，立在清东陵之内，1752年修造完毕，1920年代遭到军阀孙殿英盗墓，乾隆尸体也畀挖出来。1970年代开始修复，乃朝也搭清东陵一道，位列世界遗产当中。
明十三陵

**明十三陵**（西文：Tumbas de la dinastía Ming）是明帝国从迁都北平开始所有帝王个陵墓集合。具体位置立在昌平西面天寿山脚落下。埋葬13个皇帝，所以有迭个名称。乃朝也名列世界文化财当中。
朱祁钰

**朱祁鈺**（1428年9月21号－1457年3月14号），年號**景泰**，明宪宗追諡恭仁康定景皇帝，**弘光帝**上庙号代宗，谥号是**符天建道恭仁康定隆文布武显德崇孝景皇帝**，是明帝国第7个皇帝（1449年－1457年执政）。伊是明宣宗（宣德帝）个第二个儿子，母親是賢妃吳氏。1449年，因为自家阿哥明英宗立在土木堡之变畀蒙古人生擒，为避免蒙古人挟持皇帝个事体，立在于谦个支持下继位。之后战胜蒙古人并拿回鸾个明英宗软禁，1457年，景泰帝并重，明英宗发动夺门之变重新继位，拿景泰帝废脱。直到1475年，明英宗个儿子才重新承认伊个帝王身份。
明英宗

**朱祁镇**（1427年11月29号－1464年2月23号），也就是明英宗，死脱之后个謚號是**法天立道仁明誠敬昭文憲武至德廣孝睿皇帝**，是明帝国个第6代搭第8代皇帝；伊是明宣宗个儿子，第一趟登基使用**[[正统 (年号)|正统]]**（1436年－1449年）年号，1449年立在王进教唆下头，御驾亲征，让蒙古人捉牢，酿成土木堡之变。让自家个阿弟朱祁鈺继位，1450年伊回到北京，弗过遭到景泰帝软禁。1457年，伊发动夺门之变复位，之后使用**[[天顺]]**（1457年－1464年）年号。1464年死脱，只活弗到40岁。伊死脱之后，儿子朱见深继位，也就是后势来个明宪宗。
清高宗

**清高宗純皇帝**（1711年9月25号－1799年2月7号），1735年继位，1795年禅让把自家儿子嘉庆帝，出任太上皇，之后继续统治帝国，总共统治帝国超过60年，得寿89岁，在位辰光好大喜功，六下江南，多趟镇压干涉内亚，东南亚事物，编撰《四库全书》，自称有十全武功。到后世，成为各种民间传说搭副会个攀附对象，比方讲有名个还珠格格就是拿乾隆作为背景写出来个。

## 马嘎尔尼使团
乾隆统治挨末阶段，英王乔治三世派贵族马嘎尔尼勋爵率代表团来东亚对满清帝国进行交涉，乾隆对伊拉并弗满意，赠送礼品之后就礼送出境，对英国人赠送个先进科技产品侪不屑一顾，弗过乃朝也有学者认为乾隆是晓得先进技术个威力个，只是担心个能会威胁满洲人骑射个优势，所以就刻意忽略。
明宣宗

**明宣宗**朱瞻基（1399年3月16号－1435年1月31号），是朱棣个孙子，明仁宗朱高熾个大儿子。1425年继位，年号宣德。伊统治辰光，欢喜斗蛐蛐，人稱“促织天子”。是个弗学无术个皇帝。1435年纵欲过度死脱，儿子明英宗继位。
朱高熾

**明仁宗朱高熾**（1378年8月16号－1425年5月29号），是明成祖个大儿子，是15世纪统治明帝国个第四个明朝皇帝。朱高炽身体肥胖，有高血压之类个毛病，登基一年就一命呜呼。有传言讲伊本身想拿首都迁移到南京去个。伊死脱之后，儿子明宣宗继位。
光绪帝

**光绪帝**（1871年8月14号－1908年11月14号），本名**载湉**，立在内亚个蒙古畀人尊称巴达古尔特托尔汗（「光明統緒」个可汗，即義譯「光緒」）、立在西藏畀人尊為文殊皇帝，立在1875年2月25号登基，一直名义统治到1908年11月14号。实际浪，伊统治个大部分辰光侪是慈禧太后实际掌权个。个当中发生交关事体，包括日清战争、义和团搭八国联军战争之类，1898年光绪因为参加戊戌变法失败，基本权利侪畀慈禧剥夺，之后慈禧拿伊关起来，直到死脱。有讲法，慈禧是派人拿伊毒死个。
趙昀

**宋理宗趙昀**（1205年1月26号－1264年11月16号），本名叫做赵与莒，1222年畀宋宁宗确立成自家阿弟沂王个嗣子，赐名贵诚，1224年改成宋宁宗个养子，赐名昀。1224年依靠史弥远个计谋继位，成为宋朝个第十四个皇帝（1224年9月17日—1264年11月16日在位），在位40年，个当中，推广理学，搞出端平入洛个事体。后势来引发搭蒙古人个战争，宋理宗挨末阶段，欢喜嫖妓搭花天酒地，是有名个昏君。1264年死脱，享年59岁。
枢密使

**枢密使**是东亚中古辰光大一统帝国当中长期存在个高级官僚职称。迭个职位是唐帝国辰光首先开始出现个，到五代十国搭宋朝，侪有继承。宋代枢密使位高权重，有太尉个尊称头衔，位置搭宰相差弗多。
宋仁宗

**宋仁宗趙禎**（1010年5月12号－1063年4月30号）是11世纪统治宋帝国个第四代宋朝皇帝。伊是宋真宗个儿子，出生辰光发生有名个狸猫换太子案件。1022年继位，之后有辰光想进行改革（庆历新政）弗过失败，1052年，百越领秀侬智高反对宋帝国，畀宋仁宗个殖民军队残酷镇压。1063年驾崩。之后自家养子趙曙（宋英宗）继位。
同治帝

**载淳**,继位后因为年号同治，所以一般也称呼成**同治帝**（1856年4月27日－1875年1月12号）。是满清帝国第十个皇帝，也是清军入关之后第八个皇帝。伊是咸丰帝唯一个男性后代，娘是有名个慈禧太后。1861年继位，1875年得性病死脱。个当中，清朝通过湘军、淮军搭洋人支持，扑灭交关叛乱，所以，也让伊个统治辰光有同治中兴个称呼。弗过所有决策基本侪是伊个妈妈决断个。
咸丰帝

**奕詝**（），爱新觉罗氏，是道光帝个儿子，恭亲王个阿哥，1850年到1861年在位。是清朝个第九个皇帝搭清兵入关之后个第七个皇帝。登基辰光正好碰上长毛之乱，还遭遇第二趟鸦片战争，基本侪是立在处理帝国境内个叛乱搭洋人个威胁之下度过个。1860年，英法联军登陆天津，咸丰逃跑到避暑山庄规避洋人。结果沉沦酒色，身体畀掏空，第二年就死脱，享年31岁，庙号**文宗**，谥協天翊運執中垂謨懋德振武聖孝淵恭端仁寬敏莊儉显皇帝。咸丰唯一个男性后代是同治帝。
德川庆喜

**德川慶喜**（假名：とくがわ よしのぶ，1837年10月28号－1913年11月22号），原名**一桥庆喜**。出身水户德川氏，爸爸是水户齐昭，后势来过继把御三卿当中个的一橋家当做養子，所以得名。伊是江户幕府（德川幕府）个第15代將軍，也是挨末一代將軍。1867年接替病死个德川家茂继位，一上来就面临邪气严重个压力，1867年十月，立在二条城搞大政奉还拖延辰光，弗过遭到萨长势力个阻扰，1868年搭萨摩藩、长州藩把持个京都朝廷开站，失败，退位，德川幕府覆亡。
勝海舟

**勝海舟**(假名：かつ かいしゅう，1823年3月12號－1899年1月19號）是江戶幕府阿末階段有名个政治人物。渠本身替德川氏个幕府效力，弗過思維邪氣開闊，老早便曉得西洋軍事个優點。後首來擔當江戶幕府海軍个負責人。坂本龍馬是渠个學生子。1868年讓德川慶喜在戰敗之後放棄著江戶，避免戰亂。弗過渠曉得薩長勢力个態度个，在明治維新个維新政府當中虛與委蛇，豪慅辭職抽身，結果反倒活來傍一大幫維新元老全要長哉。
西鄉隆盛

**西鄉隆盛**（，），是19世纪日本幕末辰光邪氣有名个下級武士搭政治人物。出身薩摩藩下层，原名**西鄉隆永**，1850年代末腳參與著尊王攘夷活動，先後畀流亡並流放到奄美大島。後首來在大久保利通个扶持下轉去鹿兒島並控制薩摩藩實權。在朝後推翻幕府个戰爭裏向表現活躍，成爲著明治維新个中樞人物。弗過，無幾年，便因得忖直接侵略韩國个主張，搭大久保利通產生著矛盾。渠儂自家歸去薩摩，公開叛亂，導致西南戰爭爆發，結果畀东京集權政府剿滅，日本个武士也在昰場戰爭之後正式走入歷史。西鄉隆盛搭木戶孝允、大久保利通一淘，並稱「維新三傑」。

## 影視作品
西鄉隆盛个名頭邪氣響，交關日本个歷史作品裏向全對渠有描寫，1990年大河劇宛如飛翔(翔ぶが如く)就是擔渠作爲主角个。好莱塢个大片《阿末个武士》，也以渠儂爲原形。
大久保利通

**大久保利通**(假名：おおくぼ としみち，1830年9月26號－1878年5月14號），19世纪薩摩藩出身个政客搭明治維新風雲人物，倒幕戰爭裏向薩長勢力个策劃人。也是維新政府个中樞，1870年代主導日本个政治搭改革，箇當中，老早个好友西鄉隆盛搭渠反目成讎，爆發著西南戰爭，成功擔薩摩武士鎮壓。弗過第二年自家也遇刺死脱。大久保利通搭西鄉隆盛、木戶孝允一淘號稱維新三傑。
桂小五郎

**木戶孝允**（假名：きど たかよし，1833年8月11日－1877年5月26日），在幕末辰光以桂小五郎个名頭出名。是日本19世纪幕末辰光長州藩出身个政客，也是明治維新个風雲人物。渠老早便投身到尊王攘夷个活動裏向，成为京都个浪人集團首領，同时搭坂本龍馬交好，並逃過新選組交關趟數个暗殺。倒幕戰爭之後進入權力中樞，弗過因得年輕辰光个生活弗規律，身體急轉直落，1877年故脱。
湖湘文化

**湖湘文化**是北宋开始，立在岳麓书院、石鼓书院之类儒学教育机构个影响下，搭湖湘本地文化结合，立在湘江流域出现个一种乡土文化。迭个文化立在清朝后半段达到自家个高峰，出现曾国藩、左宗棠、毛泽东等人物，湖湘文化欢喜实用性，弗欢喜空谈，搭同辰光吴越地区个乾嘉文人区别是老大个。
契丹人

**契丹人**(Khitan)是东北亚搭内亚过渡区域个古老族群。立在1500多年之前就开始活动。立在9世纪崛起，10世纪开始辰光建立大辽国。一直延续到12世纪上半期。后势来立在东亚个势力畀女真人个金国攻灭，余部逃脱到内亚塔里木、天山地区，重建大辽，历史浪叫做西辽。契丹人立在元帝国辰光划分到色目人当中，帮助蒙古人统治中原。后势来慢慢搭驻防地居民混合，消失。只有东北亚深处聚居个达斡尔人是伊拉比较明显个后裔。
高句丽

**高句丽**（韩文：고구려）是东北亚立在中世开始辰光存在个有力古国。迭个国家个建立者是高句丽人。国家也因此得名。高句丽立在3世纪挨末阶段崛起。立在中原地区大乱个魏晋南北朝，成功获得对东北亚个霸权并渗透到朝鲜半岛，后势来搭半岛高头个百济国、新罗国对峙，迭个辰光也叫做朝鲜三国时代。高句丽开始辰光个首都立在丸都山城，后势来迁徙到平壤。隋帝国建立之后，对迭个东北亚强权邪气弗中意，要拿伊灭脱，引发隋炀帝杨广三征高丽，弗过侪失败。一直到唐帝国建立之后蛮长辰光，再利用高句丽立在朝鲜半岛高头个失败趁虚攻入，搭新罗一道灭脱迭个国家。高句丽后人有定居朝鲜个，也有继续立在北方活动个，有去渤海国个，有去唐朝个，还有逃去日本个。

## 当今争议
因为高句丽早期个活动范围立在乃朝中华人民共和国吉林省，所以，交关中国历史学者根绝迭个声称高句丽是中国历史个一部分。此外，北朝鲜也因为自家个历史原因，一直鼓吹高句丽再是朝鲜三国辰光个正统。
渤海国

**渤海国**（698年—926年）是中世辰光立在东北亚存在个君主制度国家。迭个国家是当地土著靺鞨人搭高句丽人一道建立个。渤海国制度高头融合东北亚搭中原个特点，设置五个首都，同时立在文化层面搭唐朝有亲密联系。9世纪后，渤海国受到崛起个契丹人个影响搭压迫，引发战争，最后到926年畀契丹辽太祖耶律阿保机灭脱哉。
金中都

**金中都**是东北亚女真王国金国立在完颜亮时代确定个首都。具体位置立在乃朝北京市西南面。1214年，金宣宗离开中都，1215年，中都畀蒙古人攻克，并遭到毁灭。
清西陵

**清西陵**(满文转写：wargi ergi munggan）是满清帝国入关之后修造个第二个皇陵区域。具体位置立在河北省保定市。先后埋葬有清朝四个皇帝（雍正帝、嘉庆帝、道光帝、光绪帝），2000年名列世界遗产。
易县

**易县**是黄河流域北面个一个县城，乃朝属中华人民共和国河北省保定市管辖。清西陵就立在迭个县境内。
保定市

**保定市**是一座立在华北平原北面，靠近中华人民共和国首都北京市个地级市。立在明朝逐渐成为直隶个政治中心，清朝辰光成为直隶总督个驻地。后势来，省会迁徙到石家庄市，保定个地位下降。乃朝保定个著名小吃是驴肉火烧。
赤峰市

**赤峰市**(西里尔文:Ulaɣanqada qota)是东北亚搭内亚过渡地区个一个城市。乃朝属中华人民共和国内蒙古自治区管辖，级别地级市。著名人物有王珞丹。
冈山城

**冈山城**（假名：おかやまじょう），是一座立在日本山阳道备前国（现代日本行政区中个中国地区冈山县冈山市）个和城，宇喜多秀家辰光奠定江户时代个基础。明治维新之后大部分遭到拆卸，弗过，交关建构后势来得到重修。
加藤清正

**加藤清正**(假名：かとう きよまさ），日本战国挨末阶段邪气闻名个武将。出身东海道尾张国爱知郡，是羽柴秀吉个亲戚，后势来帮伊效劳，成为丰臣政权个有力支柱。立在小田原征伐之后，成为大大名之一。之后，参加文禄庆长之役，并攻击到过满洲地区个女真人部落。同明帝国军队多有相互交手。弗过，也立在迭个辰光，搭石田三成为首个近江派文官发生矛盾。回到日本之后还畀丰臣秀吉关到监狱当中过。1598年丰臣秀吉死脱之后，加藤清正搭自家个老搭档福岛正则一道畀老乌龟德川家康收买，立在关原之战当中为德川氏效力。胜利之后，获封西海道肥后国个熊本藩，成为熊本藩第一代藩主并铸造熊本城。晚年，加藤清正受到老乌龟个防备，弗过伊个存在也让德川家康弗好对丰臣秀赖出手，1611年加藤清正死脱。1632年，加藤清正后代遭到德川幕府改易，家族败亡。
大鹏仙

**大鹏仙**(天城体：गरुड，轉寫：garuḍa）,古代也写成大鹏金翅鸟。是南亚印度教神话体系当中个一个大仙，也是主神毗湿奴个坐骑。佛教拿伊吸收，成为天龙八部当中个一部分。立在南传佛教个地区，迭个神仙受到邪气浓郁个推崇。乃朝泰国搭印尼国会侪受到影响。西游记当中狮驼国个三大王，就是大鹏仙。
毗湿奴

**毗湿奴**（梵文：विष्णु，IAST：Viṣṇu）是南亚印度教当中个大神仙，主管维护，搭梵天、湿婆一道，构成印度教三大主神。伊个配偶是吉祥天女，坐骑是大鹏仙。按照印度教讲法，佛教教主释迦牟尼是毗湿奴个化身之一。弗过佛教认为伊只是一个护法神，立在佛教经典当中称呼伊**遍入天**。
希瓦

**希瓦**(梵文：शिव，Śiva)是南亚印度教三大主神之一，是世界个创世主，主管毁灭。立在金刚乘当中，畀称呼为大自在天。也是印度老百姓乃朝顶顶尊崇个神明。伊个坐骑是白牛仙，老婆是雪山神女。
白牛仙

**白牛仙**（梵文：नंदी / Nandin）是南亚印度教当中大神希瓦个坐騎，同时也是希瓦顶顶忠心个仆从，伊立在印度教当中象征欢喜。
大黑天

**大黑天**（梵文：Mahākāla，藏語：ནག་པོ་ཆེན་པོ།）是南亚印度教当中有名个护法神，是希瓦大神个化身之一。后势来畀佛教吸收，成为佛教护法神，立在藏传佛教当中邪气受到尊奉。立在日本,大黑天搭毗沙门天等一道，成为日本七福神之一。
清教徒

**清教徒**(英文：Puritan）是16世纪英格兰立在宗教改革之后出现个激进分子。伊拉读誓反裂教之后立在英国形成个圣公会弗满意，认为保留仔忒多天主教个规矩，需要进行改革。具体有三点：第一是拿天主教个仪式从圣公会当中清除脱；第二是通过有教育个牧师进行布道，自家解释经文；第三是通过宗教大会确定规矩，反对天主教样范个主教等级制度。

## 历史
清教徒个活动从16世纪60年代就开始，伊拉搭圣公会关于祭服个争论成为之后交锋个前奏。1570年，剑桥大学神学教授托马斯卡特赖特自家解释经文，鼓吹只有长老制才是《圣经》当中认可个管理形式。迭能，引发对天主教主教团制度个批判，引发新一轮辩论。同时也让一些清教徒自家形成团体。到伊丽莎白一世统治个16世纪压末阶段，清教徒嘸办法通过宗教手段获得自家个成功，告咾就走议会个道路，立在16世纪挨末阶段立在议会当中获得老多趟支持。伊丽莎白一世通过最高法院驳斥迭排主张并打击清教徒。导致交关清教徒跑到个辰光对西班牙帝国开战个誓反教中心地区荷兰。

斯图亚特王朝确立统治之后，老早畀人打压个清教徒重新抬头，并立在议会当中获得更大个权势。因为斯图亚特王朝侪是罗马天主教信徒，告咾么，双方个冲突也更加激烈，查理一世登基之后，想效仿欧洲个君主，搞绝对主义并拿英国返回罗马教廷个控制。迭能，就搭清教徒控制个议会发生剧烈矛盾，同时导致英国内战个暴法。内战当中，清教徒拿国王杀脱，并建立克伦威尔领导个独裁政权。弗过伊拉当真推行自家鼓吹个策略辰光，又受到老百姓搭乡绅个反感。1660年代，斯图亚特王朝复辟，清教运动开始慢慢衰落下去。

### 对美国个影响
17世纪开始辰光，清教徒开始移民到英国个北美殖民地。迭批人主要前往新英格兰地区，并立勒当地按照自家个理念建立社区搭自治。伊拉个想法搭生活态度也构成后势来美国立国个基础之一，即所谓个“清教徒精神”。
詹姆斯六世搭一世

**詹姆斯六世搭一世**（英文：James VI & I，1566年6月19号—1625年3月27号），是统治苏格兰（1566年—1625年在位）搭英格兰（1603年—1625年在位）个国王。1603年，接替无后个亲戚伊丽莎白一世成为英格兰个新国王，在英格兰开创斯图亚特王朝并拿英格兰搭苏格兰合勒一道，弗过还是分开来个两个王国。伊统治辰光，清教徒搭国教徒个冲突畀压制，英国开始对北美进行殖民活动。国王想效仿欧洲加强君权，弗过搭议会个冲突呒后势来介激烈。国王有同性媾爱好，欢喜搭卖相好个相公困觉。
葡萄酒

**葡萄酒**(西文：vino），是一种用葡萄酿造成个酒类饮品。迭个饮料历史邪气悠久，立在中东几千年之前就有记载。到后势来，更因为古罗马人欢喜饮，传播到欧洲各地，也成为基督教当中圣餐仪式个必备饮品。乃朝个西方文明当中个饮食文化，就有葡萄酒占据大比例。弗过，立在东亚，葡萄酒是一个舶来物。李时珍个《本草纲目》当中记载，葡萄酒[ 味甘、辛、性热，微毒]。并认为葡萄酒好暖腰肾，驻颜，耐寒。
绿豆

**绿豆**(英文：mung bean,西文：）是一种好让人食用个植物。立在南亚、东南亚搭东亚侪广泛种植，也成为这些地区有名个辅助食品。立在吴越，绿豆经常用来做各式各样个点心，小吃。
抹香鲸

**抹香鲸**(英文：Physeter macrocephalus），是一种立在地球海洋当中个鲸鱼，体型老大，欢喜吃小鱼小虾。伊也是顶顶庞大个齿鲸，一般身体有14米长，顶顶大个雄鲸好有23米，体重100吨。抹香鲸个卖相好白相，头重脚轻，就类似一只大蝌蚪，头部好占到整个身体各四分之一到三分之一，头部就类似一个大箱。伊个鼻孔也好白相，只有左边个鼻头是畅通个，右面个鼻头堵塞，所以伊呼吸侪需要朝离开地平面45度个方向喷水，每到迭个辰光，就邪气壮观。
海豚

**海豚**(英文：Delphinidae），是一种立在地球大海当中生存个齿鲸类生物，一般认为智商邪气高，是所有动物当中顶顶高个。
海狮

**海狮**（学名：Otariinae），是一种立在地球北半球海洋当中生存个哺乳动物，迭个动物搭自家个亲戚海狗、海豹一样，侪具有从陆地生物到海洋生物进化个示范。伊好立在水当中游泳，弗过还是需要用肺呼吸。世界高头个海狮有好几种，大部分侪是濒危动物。
海狗

**海狗**（学名：Arctocephalinae），是海狮个亲眷，体型比海狮小脱一眼，遍布地球各个区域，立在南极搭北极邪气多。海狗个皮毛，油脂侪受到青睐，成为偷猎重点目标，乃朝交关国家已经拿海狗当成保护动物哉。
海牛

**海牛**(学名：Trichechu)，是一种立在地球海洋当中生存个哺乳动物。搭其余个海狮、海豹、海狗弗一样，海牛个海洋进化更加深入，后肢已经退化，只好用前肢滑行，体长2.5-4.0米，体重有300多公斤。海牛一般靠自家肚皮高头个脂肪保持身体热量。
水马

**水马**(英文：sea horse,西文：Hippocampus），是一种立在海洋当中生存个鱼，弗过因为卖相类似陆地高头个哺乳动物马，所以得到迭个名号。《本草纲目》拿迭个生物当成名贵药材。
讨骂搭吉利

《**讨骂搭吉利**》（英文：Tom and Jerry）是米高梅公司出品个动画短片系列，作者是威廉·汉纳搭著约瑟·巴贝拉。从1940到1958年，伊拉共总画着114集，得着七趟奥斯卡最佳动画短片奖。

动画片里向，讨骂是只猫，吉利是只老虫，猫一脚想抓老虫，必过总归会失败，顺便拿主人个物事搞到一天世界。
费尔南多六世

**费南笃六世**（西文：Fernando VI de España，1713年9月23号-1759年8月10号），雅号**审慎者**(西文：el Prudente），是西班牙波旁王朝第三个国王，1746年到1759年当中统治西班牙王国。伊是费利佩五世搭第一个老婆生出来个第三个儿子。1729年搭比自家大2岁个葡萄牙公主布拉干萨个芭芭拉立在巴达霍斯主教堂完婚。因为本身是三儿子，所以老早伊爸爸也嘸想过让伊即位。弗过，因为自家阿哥先后死脱，自家阿爸还被迫出山重新即位，之后，就拿伊作为西班牙个王太子，封阿斯图里亚斯亲王。箇辰光，费利佩五世重新结婚，搭第二任老婆关系好，对新出生个儿子（后势来个卡洛斯三世）宠爱，所以，伊个继承人地位也收到过威胁。为此，伊慢慢产生精神抑郁个毛病，只有听歌剧缓解。1746年继承大位之后，费南笃六世改变自家爸爸欢喜参加欧洲争霸个路数，剥离王太后个意大利廷臣，让西班牙休养生息。弗过，伊自家个精神毛病一直朆变好，加上自家老婆身体变推板，导致自家个身体也一道衰落下去。1758年，王后死脱，伊悲伤过度，精神失控。拒绝处理国家大事，第二年也死脱，之后，伊个同父异母阿弟即位，是为西班牙波旁王朝鼎鼎有名个明君卡洛斯三世。
方济各·德·上达武

**方济各·德·上达武**(西文：Francisco de Sandoval，1553年-1625年5月17号），初代**利马公爵**，第五代德尼亚男爵。是17世纪前半段西班牙王国有名个贵族搭政治人物。伊出身卡斯蒂亚王国个显赫家族，先祖参加过对回教区域个再征服运动。上达武从小立在菲利佩二世个宫廷接受教育并学习执政技巧。并搭费利佩二世个王太子建立良好关系。1598年王太子即位之后，老快就委任伊瓦力笃个职位。从此开始伊廿年个滥权辰光。1599年受封利马公爵，1601年劝服费利佩三世拿王宫从马德里迁移到巴拉多利德。因为费利佩三世对国家事体兴趣弗是老大，伊经常直接搭外国使节直接对话，别个国家也晓得，伊实际浪掌握西班牙个国家权力。利马公爵欢喜赞助艺术活动，自家贪污腐败也蛮严重。伊引领个风气，让本身有效率个西班牙宫廷开始纪律败坏。除脱迭个之外，西班牙个财政也朆有啥好转，立在17世纪开始辰光破产好几趟。

1621年费利佩三世驾崩，王太子即位。利马公爵丧失宠信，辞脱瓦力笃高位，几年之后死脱。
Mozilla Firefox

**Mozilla Firefox**，也叫**Firefox**，中文名叫**火狐**，是只开放源代码个网页浏览器，是Mozilla基金会搭著伊旗下个Mozilla公司主导开发个浏览器。

2016年1月，Firefox个全球市场占有率来勒9％到16%之间，流行程度排老二。必过Google Chrome浏览器行仔么，Firefox过得唻一天弗如一天，到2025年5月份，Firefox个市场占有率只挺下来2.39%，移动版更是只有得0.49%。2025年7月27号，Mozilla公司搭仔伊中国子公司北京谋智火狐信息技术有限公司表示拿Firefox勒垃中国大陆个运营关脱哉。

## 参考

## 链接
* 官方网站
赫伯斯滕条约

**赫伯斯滕条约**（德文：Frieden von Hubertusburg）是1763年2月15号立在普鲁士王国赫伯斯腾镇签署个一项停战协定。签字方包括普鲁士王国、奥地利哈布斯堡王朝、萨克森选侯国之类。迭个条约，正式认定普鲁士对西里西亚个占领，换取普鲁士对奥地利特蕾莎女王个承认搭尊重。个能，也让普鲁士正式成为神圣罗马帝国疆域内有特殊地位个国家，基本浪好搭传统个盟主搭皇位持有家族——哈布斯堡，并驾齐驱。
明世宗

**朱厚熜**(1507年9月16号－1567年1月23号），庙号**世宗**，谥号**钦天履道英毅神圣宣文广武洪仁大孝肃皇帝**。是16世纪前半段统治东亚明帝国个皇帝。伊是明宪宗个孙儿，兴献王朱祐杬个儿子。1521年接替驾崩个朱厚照即位，在位45年，年号嘉靖，所以，后世也拿伊称呼为嘉靖帝。

嘉靖统治开始辰光，因为自家爸爸个头衔问题搭文官集团关系紧张，后期长期弗上朝，自称要修炼成仙。宠信道士，造成国家局面吃紧搭倭寇入侵。是一个有名个荒唐皇帝。
勾股定理

**勾股定理**也叫**毕达哥拉斯定理**（英文：Pythagorean theorem），是平面几何里向一只基本个定理。

## 定理

平面上个直角三角形，两条直角边长度个平方加出来等于笡边长度个平方。

设直角三角形两条直角边长度分别是a搭b，笡边长度是c，箇么勾股定理可以表示成a^2+b^2=c^2。

## 证明
勾股定理个证明办法交关多，下底只证明是做过美国总统个加菲尔德提出来个。

△1搭△2全等。梯形面积好写成\frac{1}{2}(a+b)h=\frac{1}{2}(a+b)^2=\frac{1}{2}a^2+ab+\frac{1}{2}b^2，也好写成三只三角形面积之和ab+\frac{1}{2}c^2，两边相消就得到a^2+b^2=c^2哉。
西国枪阵

**西国枪阵**(西文：tercio）是近世有名个一种战斗阵型。是15世纪挨末阶段，西国大元帅阔多瓦发明个作战方式。迭个阵型结合当时欧洲战争当中个特点，让火绳枪兵搭长枪兵结合，发挥出攻击搭防御个顶大效率。拿十六世纪到17世纪当中阶段，西国枪阵成为欧洲顶顶流行个军事编制。伊个发源地西班牙，依靠迭个阵型搭高素质个军队，建立百战百胜个强大部队，威权笼罩欧洲。

## 流行搭衰落
西国枪阵个流行，搭迭个辰光火绳枪个特点有蛮大个关系。因为火绳枪重量大，装填弗是老方便，所以只好让火绳枪兵专门负责射击，并要求大量防御部队对伊拉保护。个能，就拿文艺复兴辰光开始重新发展个古典时代长枪阵搭新兴个火药技术结合，进攻辰光使用大量火枪手射击，到推进、对峙或者防御阶段，就让火枪手退缩到长枪兵密集个防御后头装填，或者拿出匕首发动偷袭。这也符合16世纪欧洲个战争状况。

弗过，到八十年战争之后，立在弗兰德斯个河浜之中，西国枪阵体量太大个毛病就展现出来，荷兰执政，威廉奥伦治个儿子拿骚个莫里斯就发明出散兵阵对抗西国枪阵。到三十年战争当中，长枪阵个问题伴随近代骑兵个出现以及火枪制造个进步，更加暴露。本身个进退有度，变成攻防转换缓慢个问题，到三十年战争挨末阶段，西班牙军队个胜率就一直下跌。到1659年西法战争结束之后，长枪阵立在欧洲就弗是主流哉。到西班牙王位继承战争之后，欧洲普遍开始使用单纯依靠燧发枪配上刺刀个线性阵型，西国枪阵退出历史舞台。
墨西哥城

**墨西哥城**(西文：Ciudad de Mexico) 是西半球国家墨西哥个首都，也是迭个国家顶顶大个城市。城市人口超过800万，假使算都会区人口，更有将近2100万。个能，也让墨西哥城成为北美洲顶顶大个城市搭西班牙语世界个第一大城市。墨西哥城是1325年建立个。到16世纪西班牙征服墨西哥之后，成为新西班牙总督区个首府。19世纪独立后，成为墨西哥首都。
日本人

**日本人**（日语：日本人／にほんじん／にっぽんじん Nihonjin / Nipponjin ），吳語也叫**東洋人**，是指拥有日本国籍者或日本列岛个各民族搭族群。日本主体民族为大和民族，其他组成民族包括阿伊努人、琉球人，此外还包括韩民族、满族、蒙古族、汉族搭西伯利亚个通古斯族，搭仔其他南岛个原住民。阿伊努人是北海道搭库页岛一带个土著，琉球人则是拉冲绳群岛上个土著。乃朝，国籍上个日本人搭民族上个日本人基本倾向于相同，但有辰光“日本人”一词专指“大和民族”。
本州岛

**本州岛**（假名：ほんしゅう）是东亚太平洋岛链高头顶顶大个岛屿。乃朝构成日本个国家主体部分。立在世界个岛屿当中，面积排在第七位，人口比爪哇岛少许少一眼，排在第二位。本州岛地形比较丰富，有大量山脉，半岛搭海岸线。弗过平原弗是老多，只有关东平原比较大。日本国家就是立在本州岛个大和盆地附近发源个。从5世纪开始，大和朝廷就统治本州岛个西部地区。到10世纪，完成对本州岛全岛个控制。
四国岛

**四国岛**（假名：しこく）是东亚太平洋岛链当中部分个一个岛屿。面积有1.8万平方公里，挨牢九州岛搭本州岛，一道构成日本列岛个传统核心部分。四国岛老早就有人类居住，立在7世纪畀大和朝廷完全控制。乃朝，此地归属日本管辖，全境山峦比较多，经济弗算顶发达，近年人口流失加剧。
贡萨洛·费南多·阔多瓦

**贡萨洛·肥男肚·阔多瓦**(西文：Gonzalo Fernández de Córdoba y Enríquez de Aguilar， 1453年9月1号-1515年12月2号），出身卡斯蒂亚王国贵族家庭，是伊莎贝拉女王个近臣搭有名个武将。立在15世纪挨末阶段来到那波利王国对抗法兰西王国对亚平宁半岛个干涉，屡建奇功，多趟拿法国军队做脱。到16世纪开始辰光，又开发出闻名欧洲个西国枪阵。拿西班牙(卡斯蒂亚王国搭阿拉贡王冠国）个军队提升到欧洲顶尖水平。伊莎贝拉女王死脱之后，伊返回国内，受费迪南二世猜疑，避居自家封地，1515年死脱。伊立在后世畀人广泛尊敬，西班牙人也公认伊是自家顶顶老卵个陆军将领之一。
万历

ImageSize  = width:200 height:50
PlotArea   = width:180 height:30 left:10 bottom:20
TimeAxis   = orientation:horizontal
DateFormat = yyyy
Period     = from:1368 till:1683
AlignBars  = early
ScaleMajor = increment:62 start:1368
Colors =
  id:canvas value:rgb(1,1,0.85)
BackgroundColors = canvas:canvas
PlotData =
  width:15 color:black
  bar:era from:start till:end
  bar:era from:1368 till:1644 color:red
  bar:era from:1572 till:1620 color:green
  bar:era from:1573 till:1620 color:blue

万历（蓝颜色）勒明朝个位置


**万历**（1573年－1620年8月27号）是明神宗朱翊鈞个年号。
如然

**如然**，吳語裏向常用詞彙，對應普通話中个「怎麼」，俗寫作「哪能」、「哪恁」。另外「哪亨」个本字應爲「如何」。

## 參見
然
智利比索

**智利比索**（西班牙文：Peso chileno）其纸币称为智利银行券，是智利个官方货币，于1975年制定。货币符号为「$」，国际标准化组织ISO 4217订定其标准代号为**CLP**。
昰

近指代詞，對應普通話中个「這」，該字爲「是」个異體字，爲使意義區分，表近指取異體字，貤可寫作「寔」。常見表音寫法有「迭」、「第」、「迪」。
西蒙·佩雷斯

**西蒙·佩雷斯**（希伯来文：שמעון פרס，‎‎1923年8月2号—2016年9月28号）是以色列有名个左翼政治人物。两趟出任以色列总理。立在2007年到2014年又出任第九任以色列总统个职务。伊立在以色列国内属于温和派代表，早年投身到1948年以色列个独立战争当中，之后参加过基本每一项重大个国家事体，也是以色列整治个元老级别人物，德高望重。2016年9月，佩雷斯中风死脱。
亚西尔·阿拉法特

**耶色·阿拉法特**(阿拉伯文转写：Mohammed Yasser Abdel Rahman Abdel Raouf Arafat al-Qudwa，1929年8月24号-2004年11月11号）是中东飞力士町地区个头目搭伊拉地方组织个头领。伊出身恐怖团伙法塔赫，早年投身绑架、刺杀犹太人个恐怖活动，先后立在约旦、黎巴嫩、埃及、突尼斯等阿拉伯国家躲藏，同时利用西方左派人士，拉拢援助。到1980年代，做大之后个阿拉法特，鼓吹自家已经放下屠刀，并且搭以色列总理拉宾签署和平协议。弗过因为拉宾之后畀人刺杀，所以弗啥后来结果。1990年代，以色列让出约旦河西岸个地方管辖权。阿拉法特大摇大摆到此地，成为形式浪个飞力士町地区头领。2000年代开始辰光，伊个威信下降，弗久死脱。乃朝，交关回教徒搭西方左派媒体侪认为是以色列拿伊毒杀个。
平安时代

**平安時代**（假名：ヘイアンジダイ）是日本历史当中个一只阶段。具体是从延暦13年（794年）桓武天皇迁都平安京(乃朝京都市)开始，一径到文治元年（1185年）平清盛建立个武家威权完结结束。昰段辰光里向，日本个首都从奈良迁到京都，形成越加有得自家特点个平安文化。外加，天皇个权威受到公卿个挑战，藤原氏在平安时代中期长期把持朝政；到后期，天皇通过退位成为太上皇搭法皇摆脱控制，形成院政时代。双方个斗争让本身地位卑下个武士蹿升，成为了好搭天皇对抗个势力。到平安时代阿末阶段，武士抢班夺权，建立自家主导个体系，也让日本从古世进入到中世。

## 文化
平安时代是日本自家文化定型个关键辰光。老早照搬唐帝国个做法，因为唐帝国自身衰落搭日本自家个发展慢慢减缓，到9世纪在末阶段，停止派遣遣唐使。同时，最澄、空海之类大师个出现搭平假名咾片假名个创造，也让日本本身个文化得到发展，本土个佛教得到传播。平安时代是典型个贵族时代，掌握朝廷权力个公卿拥有个田产行行情情，弗事劳作实物，整日生活在悠闲里向。物语系列个小说书搭驱魔为职业个阴阳师统在昰段辰光达到极盛。

## 年表
* 延暦3年（784年）- 長岡京建設開始
* 延暦4年（785年） - 藤原種継暗殺、廢皇太子早良親王
* 延暦6年（787年） - 長岡京遷都
* 延暦7年（788年） - 最澄和尚创延暦寺
* 延暦13年（794年） - 長岡京废，迁都平安京
* 大同2年（807年） - 伊予親王之変
* 大同5年（810年） - 薬子之変
* 承和9年（842年） - 承和之変
* 天安2年（858年） - 藤原良房就任第一任摂政，开始摄关政治
* 貞観8年（866年） 応天門之変
* 貞観11年（869年） - 貞観地震
* 元慶4年（880年） - 藤原基経把持关白
* 仁和3年（887年） - 阿衡事件
* 寛平6年（894年） - 遣唐使廃止
* 昌泰4年（901年） - 昌泰之変
* 延喜2年（902年） - 延喜の荘園整理令
* 延長5年（927年） - 延喜式成立
* 天慶2年（939年） - 平将門反乱，在关东自立为帝。
* 天慶3年（940年） - 平将門敗死
* 天慶4年（941年） - 藤原純友敗死
* 康保4年（967年） - 延喜式施行
* 安和2年（969年） - 安和之変
* 長徳2年（996年） - 長徳之変
* 長和5年（1016年） - 藤原道長、摄政就任
* 寛仁3年（1019年） - 刀伊之入寇
* 万寿5年（1028年） - 平忠常之乱
* 長元4年（1031年） - 平忠常、源頼信投降
* 永承6年（1051年） - 前九年の役开始
* 永承7年（1052年） - 末法の第一年
* 康平5年（1062年） - 安倍貞任敗死
* 治暦4年（1068年） - 後三条天皇即位、摂関時代完结
* 延久4年（1072年） - 延久宣旨枡制定
* 永保3年（1083年） - 后三年之役开始
* 応徳3年（1086年） - 白河天皇自称上皇开始院政时代
* 寛治元年（1087年） - 后三年之役完结
* 嘉承3年（1108年） - 追討平正盛、源義親（源義親之乱）
* 天永2年（1111年） - 記録荘園券契所設置 
* 大治4年（1129年） - 白河法皇崩御、鳥羽上皇院政開始
* 保元元年（1156年） - 鳥羽法皇崩御、保元之乱，结果後白河天皇一方勝利
* 平治元年（1159年） - 平治之乱
* 仁安2年（1167年） - 平清盛就任太政大臣（平氏政権）
* 安元3年（1177年） - 鹿谷个陰謀
* 治承3年（1179年） - 平清盛、後白河法皇让鳥羽殿畀幽閉
* 治承4年（1180年） - 以仁王舉兵、源頼朝、源義仲相繼舉兵（治承・寿永之乱開始）
* 治承5年 → 養和元年（1181年） - 後白河法皇院政重開、養和饑饉
* 寿永2年（1183年） - 平氏西亡、源義仲入京。後鳥羽天皇即位。源頼朝、寿永二年十月宣旨承認東国支配権
* 寿永3年 → 元暦元年（1184年） - 源義仲、源義経軍敗死。源頼朝、設問注所・公文所
* 元暦2年 → 文治元年（1185年）- 坛之浦海战之后，平家滅亡。據文治勅許設地頭・守護
中央集权

**中央集权**(西文：Centralización del capital)是统治搭管理当中个一种法术，具体是拿本身分散个权力侪集中到一道，让一个人或者一帮人集中控制，用来维持稳定性并贯彻伊拉个意志。中央集权立在人类历史当中出现蛮早，邪气是中东地区，老早就显示出迭个趋势。到15世纪左右，除脱西欧搭日本之外，整个欧亚大陆大部分王朝搭帝国侪采用迭个方式统治国家，并成为大一统帝国标准配置。17世纪之后，法国也开发出类似个法式专制。
檯子

**檯子**（北部吴语拼音：6de-tsy），垃拉温州闲话里向又讴**桌**（ 7cio → /tɕo213/ ）、宁波闲话里向又讴**桌凳**（ 7tsoq-ten5 → /tsoʔ5 təŋ44/ ），萧山说话叫**㸠**（diau4），是家具个一种，常椿用来摆放物事，吃饭咾啥个作用。乃朝使用个高脚檯子，是5世纪辰光慢慢叫从内亚传播到东亚个，到11世纪之后，立垃东亚大陆普及。弗过，朝鲜半岛长期还是使用矮脚个檯子。
七月王朝

**七月王朝**（法文：Royaume français）是19世纪前半段法国存在过个一个君主制辰光。具体是从1830年到1848年，从开始到完结，只有一个君主路易飞利浦一世，伊是出身奥尔良公爵系统个。

## 成立搭灭亡
立在法兰西第一帝国搭百日王朝相继畀灭脱之后，法国个统治集团重新变回法国波旁王朝。路易十六个阿弟路易十八继位，执行妥协策略，让法国个自由派也对伊个复辟容忍。弗过，辰光弗长，到伊死脱，阿弟查理十世继位，情况发生变化，查理十世老早收到过法国大革命交关苦难，对自由派邪气反感，上位之后，就拿老早路易十八弗敢复辟个事体，侪重新做起来，个能，就引发自由派个恐惧搭阴谋。到1830年，借口外交经济毛病，法国自由派爆发七月革命，拿复辟个波旁家族赶跑，并且重新拿拿破仑辰光个交关策略恢复。个就包括主权在民，自由平等之类个空话。弗过，个辰光伊拉还是弗敢直接搞共和制度个（会引发《维也纳条约》过后欧洲列强个反感），所以，决定选择一个折衷个人物担当自家个国王，个就让路易飞利浦看到机会。

路易飞利浦是出生波旁家族旁系个奥尔良公爵系统，伊拉屋里一直欢喜鼓吹法国大革命个思想，畀自由派认为是搞弗出传统花头个人物。所以，1830年七月革命之后，自由派就寻到伊，讲好让伊当国王。路易飞利浦就答应，之后，弗去教堂，却是去市政厅宣布自家当国王哉。迭个做法，也反映出法国传统君主制度个完结。之后，飞利浦讨好自由派，执行蛮多符合伊拉利益个事体，立在1830年代开始辰光，恢复法国大革命个三色旗，并且出兵开始殖民北非。弗过，法国个辰光立在国际高头个地位还是弗如然，连路易十六辰光个水平还恢复弗到。国内又搞节育，经济发展也畸形。

1835年开始，七月王朝拿权力慢慢放松，自由派欢喜个议会整治开始走红。自由派为投桃报李，也默许路易飞利浦镇压掉更加激进个共和派活动。1840年代开始辰光，七月王朝得到蛮多爱戴，嘸多少人想到要拿伊拉推翻。1840年，为表达自家对法国大革命个欣赏搭对拿破仑个景仰，路易飞利浦命令拿拿破仑个棺材从圣海伦娜岛运回巴黎，并摆到法兰西荣军院当中让老百姓瞻仰。交关波旁复辟辰光弗如意个人，立在七月王朝辰光也回到法国，重新获得社会地位。

弗过，从1840年代开始，路易飞利浦个独裁倾向就加强。老早鼓吹个各种自由派调调，也朆再提，1840年，伊开始长期任命自家信任个大臣组阁，加上迭个辰光法国工业化开始提速，交关农民来到大城市，成为所谓个“无产阶级”。让法国城市增长弗稳定因素。所以，对七月王朝个反感越来越弗好控制。1843年，后世共产主义个发明人马克思从莱茵河流域跑到巴黎，并搭自家个朋友恩格斯一道，立在法国搞各种运动，还出版各种宣传物事。形式就更加弗稳定。

1846年，法国农业歉收，食品短缺。迭戈也是个辰光整个欧洲侪经历个事体。之后，各地生活质量个下降带来交关麻烦，自由派靠煽动民粹，开始重新抬头。1847年，交关失业工人搭农民开始骚动，并引发知识分子个重视，开始拿伊拉搭共和派个支持势力串联。1848年年初，法国各地侪开始大规模骚乱，路易飞利浦弹压弗力，到1848年2月，伊发现军队也弗支持伊哉。就只好自动退位，流亡到英国去。法国自由派重新得势，建法兰西第二共和国。
黑海海峡

**土国海峡**(土耳其文：Türk Boğazlar）是对分开亚洲搭欧洲个两个海峡——鞑靼内亚海峡搭博斯普鲁斯海峡个统称。伊拉当中是土耳其乃朝控制个马厄马奴海。迭个通道也是沟通黑海搭地中海个唯一通道，立在历史搭当下，侪邪气重要。成为限制俄罗斯个闸门。
达达尼尔海峡

**鞑靼内亚海峡**(土耳其文：Çanakkale Boğazı，希腊文：Δαρδανέλλια, Dardanellia），立在古世搭中世一般以赫勒斯滂海峡闻名，是靠近爱琴海，分割欧亚大陆个狭窄地峡。地峡个欧洲部分是狭长个加里波利半岛。迭个海峡历来是欧洲或者亚洲势力进入对方区域各必经之路之一，有邪气重要个战略意义。从希波战争到第一趟世界大战,留下交关冲突记录。
加里波利半岛

**加里波利半岛**(土耳其文：Gelibolu Yarımadası，希腊文：Καλλίπολη）是欧洲大陆顶顶东南面个一个狭长半岛，乃朝全境侪属土耳其控制。迭个半岛个东面就是有名个鞑靼内亚海峡。西南面朝向爱琴海。

## 得名
乃朝对迭个半岛个称呼**加里波利**，是意大利人从希腊文当中选取出来个词汇："Καλλίπολις" (Kallipolis)，含义为“美妙”。立在古世，此地以**特雷斯半岛**(Θρακική Χερσόνησος)闻名。
马厄马奴海

**马厄马奴海**(英文：Sea of Marmara，土耳其文：Marmara Denizi，希腊文：Θάλασσα του Μαρμαρά），是土国海峡个一部分。是地中海到黑海个过渡地段。迭个内海，北面是博斯普鲁斯海峡，南面是鞑靼内亚海峡。地理位置邪气重要，也是土耳其有名个旅游地带。
爱琴海

**爱琴海**(希腊文：Αιγαίο Πέλαγος，土耳其文：Ege Denizi），是地中海立在东面个一个分流。迭个海域包括乃朝个希腊群岛到土国海峡个地区。当中有交关高耸陡峭个岛屿。也是西方文明个发源地。
哈德良堡

**哈德良堡**（拉丁文：Adrianople，希腊文：Αδριανούπολη），1928年代后改名**爱迪尔内**（土耳其文：Edirne），是欧洲东南面巴尔干半岛东端个重要城市。迭个城市老早是罗马帝国个皇帝哈德良修造个。到拜占庭帝国辰光，成为屏障君士坦丁堡个重要城市搭拜占庭军事重镇。14世纪，此地畀奥斯曼土耳其人攻陷，拿城中个东正教徒侪奴役杀脱，并定位奥斯曼帝国个都城。之后，尽管首都迁徙到君士坦丁堡，弗过还是作为奥斯曼帝国个重要城市，修造大量回教堂、古兰经学院之类个回回建筑物。20世纪初，此地畀保加利亚搭希腊先后收复过，弗过，1920年代之后，重新划到土耳其境内。乃朝，此地也是土耳其立在欧洲部分个第二大城市，有人口17万。
徐家匯聖依納爵主敎座堂

**徐家匯聖依納爵主敎座堂**，俗稱**徐家匯天主敎堂**，勒拉上海市徐匯區蒲西路158號。該敎堂始建於清光緒二十二年（1896年），是一座哥特式建築，有曾譽爲“遠東第一大敎堂”。

## 歷史
徐家匯地區原是明朝太子太保、東閣兼文淵閣大學士、禮部尚書徐光啓个出生地，農業種子實驗場，曾有三條河流（肇家浜，法華涇，蒲匯塘）交匯於此，故得名。利瑪竇神父及其頂初个同事淘，爲江南天主敎會个建立打下哉基礎。接替伊勒南京工作个羅如望神父，勒1603年（萬曆三十一年）勸化了徐光啓，羅神父撥伊付了洗，聖名保祿。徐光啓是上海地區个第一位天主敎友，1608年伊邀請郭居敬神父到上海開敎，乃末，伊个本家成了附近地區敎會事業个發源地。挨下來，勒迭位著名閣老个影響下頭，有得交關農民信奉了天主敎，迭就是我伲上海交關美好會口个起源。至1663年（康熙二年）上海就有得兩座敎堂，六十六所小堂，約四萬名敎友。

十八世紀，中國天主敎會經歷个諸多不幸（中西禮儀之爭，雍正及乾隆時期个宗敎迫害，耶穌會个解散），使江南地區个敎會事業陷入困境。傳信部於1840年（道光二十年）勒江南敎友多次个請願後，派遣耶穌會傳敎士重回江南，至1848年（咸豐七年）耶穌會南格祿會長決定勒徐家匯創辦一所住院，提供撥神父們每年前來避靜及做歇夏。1851年（咸豐十年）初，一座與住院相稱个聖堂已必弗可少了，乃末決定興建一座正式个聖堂。由輔理修士范廷佐（1848年設計董家渡聖方濟各主敎座堂）擬訂建築圖樣，羅禮思神父（1860年設計洋涇浜聖若瑟堂）監督營造了一座希臘式个敎堂，奉聖依納爵·羅耀拉爲主保聖人。迭座希臘式个敎堂是上海地區第一座按西方建築式樣建造个敎堂。自敎堂建成後，徐家匯逐漸取代脫董家渡，成爲了江南敎區个中心，建造了一系列敎育、文化、慈善設施（1847年建徐家匯藏書樓，1850年創聖依納爵公學[現徐匯中學]，1870年聖母院從青浦遷來[現上海老站/聖衣會院現爲上海電影製片廠]，1864年創辦土山灣工藝院[現工藝美術學院]，1867年創立博物院搭崇德女學，1873年建天文臺[現上海氣象臺]，1848年創立耶穌會大修院（神學院）[現徐匯區政府]，1904年建啟明女中[現市四中學]等）。到19世紀末，附近敎友日漸增多，僅能容納200餘人个老堂已弗敷使用，敎區決定籌建更大个敎堂。1910年（宣統二年）新堂落，敎堂規模宏大，裝飾華麗，譽爲“遠東第一大敎堂”，仍奉聖依納爵爲主保。老堂嚜，劃歸聖依納爵公學使用，改稱聖母無原罪堂（1994年，老堂搭主敎府合拆新建主敎公署大樓）。由此主敎公署等敎會機構儕移到迭𡍲。

1953年，中華人民共和國政府認爲“部分天主敎敎職人員勒羅馬敎廷以及法國、美國耶穌會个指派下從事間諜活動，並以上海各大天主敎敎堂、神學會搭學堂爲據點，控制了上海當地个天主敎宗敎活動”，並以此爲由驅逐或逮捕了一批天主敎敎職人員 。1955年，解放軍徵用了作爲天主堂附屬建築个藏書樓，並於一年後擔藏書樓轉交撥了上海圖書館。1956年，上海市天主敎界開始脫離羅馬敎廷，自行組織宗敎協會，徐家匯天主堂等敎堂開始脫離國外耶穌會搭梵蒂岡个控制，轉而歸屬天主敎愛國會管轄。勒迭趟事件當中上海敎區搭羅馬敎廷產生了嚴重衝突。1960年4月，上海市天主敎第一屆代表會議選舉張家樹神父爲自選自聖个所謂“上海敎區正權主敎”，由皮漱石總主敎主禮个祝聖主敎儀式就勒徐家匯天主堂舉行，從此徐家匯天主堂成爲主敎座堂，並改奉“聖母爲天主之母”爲主保，稱天主之母堂。

“文革”中，敎堂遭受災難性破壞，三座鐘樓尖頂拆脫，所有彩繪玻璃窗全部敲脫，歷經百年个宗敎書籍搭已撥國務院定爲國家二級文物个木雕祭臺、聖像搭絲織刺繡藝術品全部拖到敎堂前焚毀。奧地利產管風琴拆成一堆廢銅爛鐵，敎堂也成了果品倉庫。1979年1月，中共上海市委責成使用單位立刻遷出，還補償3萬元撥上海市天主敎會作修理費。重新修復个天主堂此後開始對外開放，並於1979年11月勒敎堂搶救性整理出個兩間廳堂內正式恢復正常个宗敎活動。1980年聖誕節前夕，徐家匯天主堂完成主體建築個修繕，張家樹主敎主持聖誕節大禮彌撒，千餘敎徒恭與彌撒。1982年8月，兩座各重達13噸個十字鐵塔架，重新安裝到鐘樓上，鐘樓也修復完畢，但勒修復玻璃彩窗个辰光，因玻璃原有个製造者土山灣工藝廠已經弗存在，從國外進口開銷又邪大，衹得由神父自家製作，製成个彩色玻璃其色彩品質搭原玻璃有較大个差距。

## 建築

徐家匯天主堂由建築師陶特凡（W.M.DOWDALL）設計，法國上海建築公司先期於1896年開始搭建工棚雕琢石柱1906年7月31日正式動工，耗時四年建設，1910年10月22日舉行落成典禮。聖堂坐西朝東，最寬處34米，進深84米，內高28米。磚木結構，占地面積2670平方米，建築面積6670平方米，可容納3000餘人。哥特式建築風格（強調垂直平面，是真正个挺立，敎堂及尖頂似乎弗受地心引力个影響，睹其風采，眼要往上看，直至頂部），平面爲拉丁十字型。外牆清水紅磚砌築，四周尖拱窗有彩繪玻璃鑲嵌其中，牆基用青石，分間處置扶壁。敎堂个東立面兩座對峙个鐘樓高達57米，內有兩口大鐘，頂上个一對十字架約有一噸重。立面當中由疊澀形成个多層拱券大門，玫瑰花窗及山牆組成，正門上方曾聳立著耶穌抱十字架个聖像。敎堂內爲方磚地坪，花瓷鋪砌，頂脊呈尖拱狀。堂中有大小石柱64根，儕是用金山石精刻細鑿。深長个主殿擔進入者个目光搭心靈引向遠端个正祭臺，正祭臺勒敎堂落成个辰光是臨時个，1919年復活節前特地從巴黎運來一座精緻个祭臺安裝正中，費用由一位法國富孀捐獻。祭臺正中安置有聖依納爵及其伊8位聖人像，雕刻精美，色彩鮮明。堂內還另有20座小祭臺。橫軸由南北耳堂組成，十字交叉點上方曾有一座鐘樓。

## 彌撒時間
*主日彌撒
**中文：6:00 7:30 10:00 18:00
**英文：12:00
*提前主日彌撒（中文）
**周六：16:30（主日學兒童輔祭、唱經讀經） 18:00
*平日彌撒（中文）
**周一到周六： 6:15 7:00
**周五另增加敬禮耶穌聖心彌撒：19:00

## 註釋

## 參見
*天主敎上海敎區
*徐家匯
*徐家匯藏書樓
*土山灣
博斯普鲁斯海峡

**博斯普鲁斯海峡**(土耳其文：Boğaziçi,古希腊文：Βόσφορος）是一个夹拉欧洲搭亚洲之间个海峡。伊长约30公里，最宽处宽约3700米，最窄处宽约700米。迭个海峡北面是黑海，南面是马厄马奴海。海峡西面是老早拜占庭帝国搭奥斯曼帝国个首都君士坦丁堡。

博斯普鲁斯海峡有五条运输通道，分别为公路使用个7月15号烈士大桥、穆罕默德二世大桥、亚武兹苏丹塞利姆大桥、欧亚隧道搭仔铁路使用个马尔马雷隧道。
盧家灣聖伯多祿堂

上海盧家灣附近个**聖伯多祿堂**垃拉重慶南路270號，1933年由法國華僑集資興建。該堂建築式樣別致，正門高頭有得頭戴皇冠个聖伯多祿宗徒石像浮雕，系由整塊大理石雕刻而成。抗戰勝利後，伯多祿堂就作爲上海教區个國際性活動場所。聖伯多祿堂也是上海教區光啟社搭上海天主教知識份子聯誼會个所在地。
## 敎堂历史
1908年，上海天主敎會擔創辦於徐家匯个震旦學院（后改名震旦大學，1952年撤銷）遷到了呂班路(今重慶南路)。震旦學院裏向有擔任行政工作搭任敎職人員个外國傳敎士，伊拉儕要過宗敎生活，告咾震旦學院裏向有一隻小敎堂。 震旦學院於1903年勒徐家匯初創辦時，還嘸沒一個敎徒學生。遷到呂班路之後，敎會逐步擔學院辦成了有醫學院、法學院、理工學院个正規大學，並改名震旦大學，學生中也有了敎徒。迭能一來，震旦大學个小敎堂就成爲校內天主敎徒過宗敎生活个場所。

1924年，震旦大學共有學生392人，其中72人是敎徒。隨著敎徒學生个增加，震旦大學內个小敎堂已顯得忒小哉。

1933年開始建造一所比較大个敎堂，次年落成，取名聖伯多祿加尼削敎堂。聖伯多祿加尼削敎堂落成后，弗排滿足了震旦大學天主敎徒師生宗敎生活个需要，外加也成了當地敎徒開展宗敎活動个主要敎堂。由於敎徒對天主敎稱爲聖人个聖伯多祿加尼削迭個宗敎人物弗熟悉，敎會決定改用聖伯多祿來命名，稱聖伯多祿敎堂，簡稱伯多祿堂。聖伯多祿是耶穌十二門徒之一，敎徒儕老熟悉。（上海各主要天主堂旁一般儕開設敎會小學，伯多祿堂亦弗例外，其旁開設个小學名叫磐石小學。伯多祿是拉丁文Petrus个音譯，意即磐石。）

1937年淞滬會戰爆發後，原來聚居勒南市董家渡一帶个大批富裕信徒移居上海法租界裏向，乃末該堂成爲上海敎區一隻重要堂口。

1966年“文革”開始後關脫咾占爲他用，建築交電子管風琴等設施全畀渠嚴重破壞。

1984年，天主敎上海敎區恢復伯多祿堂，並勒聖誕節開放。

1995年1月，南北高架建設時，該堂由原址向西側稍移後重建。

1996年初，新堂建成，總建築面積4000平方米，基本上仿照原建築風格。乃朝是天主敎上海敎區爲在滬外國人開設英語專場彌撒个敎堂。同年上海天主敎知識份子聯誼會定居伯多祿堂。

1998年上海敎區光啟社遷到伯多祿堂。

2002年6月起君王堂英文彌撒遷移至該堂。聖伯多祿堂爲市區敎友較爲集中个一所聖堂，現爲浦西東區總鐸座堂，有常駐神父4位。

## 彌撒時間
*平日彌撒（週一到週六）
**中文弥撒 7:00（每月第一個週五彌撒後有聖體降福）

*主日彌撒（週日）
**中文彌撒 7:00
**中文彌撒 9:00（每月一、三主日該彌撒後有追思）
**英文彌撒 11:00
**韓文彌撒 17:00

*提前主日彌撒（週六）
**英文彌撒 17:00
**中午彌撒 18:30

## 參見
* 天主敎上海敎區
* 上海法租界
* 上海交通大學醫學院
* 徐家匯聖依納爵主敎座堂
查理十世

**查理十世**(法文：Charles X de France，1757年10月9号-1836年11月6号），是法国波旁王朝挨末一个国王搭波旁复辟之后第二个国王。伊是路易十五个孙儿，国王路易十六搭路易十八个阿弟，1824年接替自家个阿哥路易十八即位，1830年立在七月革命当中畀推翻，之后流亡到奥地利帝国，1836年死脱。伊也是挨末一个立在兰斯大堂加冕个法兰西国王。
王太子路易

**王太子路易**(法文：Louis de France，1729年9月4号-1765年12月20号），是法国波旁家族个成员，也是法国国王路易十五个太子。伊欢喜搭启蒙文人搞来搞去，也赞助过交关进步活动。反对天主教搭贵族特权。1765年，得毛病死脱。之后，伊个三个儿子先后继位，成为法国波旁王朝挨末三个国王。

## 后代
*路易十六：法国国王，1774-1789年在位。
*路易十八：法国国王，1814-1824年实际在位。
*查理十世：法国国王，1824-1830年在位。
马德里老堡

**马德里老堡**(西文：Real Alcázar de Madrid）是西班牙京城马德里老早个核心建筑物。也是马德里第一个有规模个皇家建筑。此地个位置立在中世纪是一个回回城堡。畀光复之后，继续作为军事设施使用。到16世纪，西班牙国王频繁来到马德里，此地个规模也慢慢扩大。弗过，还是保留蛮多老早个色彩，具有中世纪风格，搭16世纪挨末阶段兴起个巴洛克宫殿完全两样。到17世纪，国王自家也弗欢喜太古旧个城堡，迁居到丽池宫。到西班牙王位继承战争之后，费利佩五世按照法国个古典主义风格，铲平迭个老堡，修造乃朝看到个马德里王宫。
洋涇浜聖若瑟堂

## 歷史
道光二十六年（1847年），耶穌會會士梅德爾（Lemaitre Mathurin）神父憑藉清廷關於歸還敎產个上諭，要求發還城內老天主堂敎產，上海道臺另撥三塊土地補償畀老天主堂敎產，洋涇浜即其中之一，該地原爲北門外个張家祠堂。

咸豐七年（1857年），天主敎江南代牧區帳房杜若蘭神父（Desjacques Marin）從董家渡遷到洋涇浜，成了租界裏个第一任本堂神父。

咸豐八年（1858年），天主堂周圍有外國敎徒92人，中國敎徒180人。

咸豐十年（1859年），勒洋涇浜建若瑟堂，法國遠征軍司令孟鬥班（Montauban）與布林布隆（Bourbouron）公使夫人爲之舉行奠基禮，次年6月在接近完成第一期工程時開堂。

同治二年（1863年），法國外交大臣德呂伊斯從中國个賠款中撥出30萬法郎交畀江南宗座代牧區，上海耶穌會會長鄂爾壁，用此款勒上海租界內購買大批地產，經營各種房地產等業務，使敎會產業弗斷擴大。

同治五年（1866年），耶穌會會士蘇念澄神父（Basuiau Hippolyte）任洋涇浜若瑟堂院長兼敎區總帳房，該堂遂成敎區个經濟中心。

1950年，龔品梅出任天主敎上海敎區首任華籍主敎，擔主教府設在洋涇浜聖若瑟堂。

1966年8月，“文化大革命”爆發，聖若瑟堂畀紅衛兵關閉，改作他用。

1986年恢復開放，與四川南路小學勒同一個院裏向。該敎堂被列爲上海市優秀近代建築。

勒敎堂周圍相繼開辦个醫院、學堂有：
* 仁愛會，修女于同治三年創辦公濟醫院（後遷至北蘇州路）；同治十年，創辦若瑟書院（外僑女子中學）。
* 同年拯亡會修女收養孤女辦學，光緒元年分爲上智女校（即曉明女中、市六女中，今爲旅遊職業學堂）及若瑟孤女院（多爲歐亞混血兒，1937年遷徐家匯天主堂），同治十三年開辦聖方濟學院（光緒十年遷虹口）；
* 光緒二年，開始建造拯亡會修女院（亦稱聖母院，1959年並到總會），法文書館（即中法學堂）光緒十二年設在今金陵東路，曾遷今四川南路，民國2年又遷到今上海市光明中學；
* 民國5年，勒敎堂前北側開辦類思小學（今四川南路小學，敎會辦个中小學解放後由敎育部門接辦）。

## 建築
建築風格末，爲晚期羅馬式搭哥特式个組合，磚混結構，內部用束柱搭肋骨拱頂形式，窗戶儕爲拱券，高大明亮，並以宗敎題材个彩色玻璃所鑲嵌，目前勒上海敎區僅該敎堂保留此特色。平面呈拉丁十字形，單鐘樓立面構圖，座西朝東，正立面有三扇大門。東西長48米，南北寬30米，鐘樓高約33米，鐘樓內原有四口大鐘，建築面積1146平方米，可容納一千餘人。

File:Saint-Joseph's church, Shanghai 9.jpg|左耳堂壁畫
File:Saint-Joseph's church, Shanghai 8.jpg|右耳堂壁畫
File:Saint-Joseph's church, Shanghai 5.jpg|彩色玻璃細節


## 彌撒時間
*平日：7:00（拉丁念經彌撒/中文念經彌撒）
*主日：7:00（拉丁念經彌撒/中文念經彌撒）9:00（中文唱經彌撒）
*每月末主日、四大瞻禮：9:00 拉丁坐唱彌撒

## 別樣
*天主敎上海敎區
佘山進敎之佑聖母大殿

**佘山進敎之佑聖母大殿**是勒拉上海市松江區佘山山頂浪向个大型天主敎堂，是天主敎乙級宗座聖殿搭東亞天主敎著名个聖母朝聖地。

## 歷史
### 起源
佘山附近个松江、青浦一帶天主敎傳入邪氣早，勒長達100多年个禁敎辰光，橫塘、張樸橋等村莊个天主敎徒一直勒地下狀態保持著自家个信仰。1844年，天主敎勒清帝國恢復合法地位後，江南代牧區个法籍耶穌會會長南格祿來到佘山，認爲箇𡍲滿山竹林，環境幽靜，可以勒迭𡍲塊爲傳敎區年老體弱个傳敎士建造一座祈禱所。南格祿於1856年去世。1863年，繼任个法籍耶穌會會長鄂爾璧從徐家匯來到佘山，勒半山建造了五間供神父休養个平房，內設小堂。1864年，松江總鐸杜若蘭神父勒山頂建造六角亭，供奉聖母像。山下頭張樸橋咾啥戶蕩个敎友開始上佘山朝聖。

1868年3月1日，江南代牧區主敎郎懷仁祝聖仔小堂搭聖母像。迭尊聖母像是由一位中國輔理修士陸省三模仿巴黎“勝利之後聖母像”而繪製个，改稱爲“進敎之佑聖母”。1868年5月24日（聖母進敎之佑瞻禮日），佘山來了數百名朝聖个敎徒。當時小堂無法容納，衹好搭起帳篷舉行彌撒。

### 興建大敎堂
1868年，安徽、江蘇2省多處地方發生敎案（參見揚州敎案），神父搭敎堂遭到襲擊。甚至勒中外關係一向較爲和睦个上海街浪也出現仇視外國人个揭帖。耶穌會个法國傳敎士淘深感弗安，江南代牧區耶穌會會長谷振聲神父趕到佘山，跪勒六角亭个聖母像前許願：江南代牧區如能平安度過危難，化險爲夷，將勒山上建造一座大敎堂。9月，谷振聲向各位本堂神父發出公告，要求伊拉發動敎徒捐資，早日建成大敎堂，以感謝聖母个庇護。

佘山大敎堂由耶穌會个馬曆耀輔理修士負責建築設計，1871年5月24日（聖母進敎之佑瞻禮日）舉行奠基典禮，郎懷仁代牧主敎舉行仔有6000名敎徒參加个露天大禮彌撒。眾多朝聖个敎徒參與義務勞動，擔笨重个建築材料從平地搬到山頂高頭。到1873年4月15日，希臘式个山頂大堂建成，郎懷仁前來祝聖敎堂，同時從半山腰到山頂修築了一條“之”字形个苦路，勒每隻拐彎處共樹立了14個苦路亭。當年5月1日交24日，郎懷仁又前往佘山，主持朝聖儀式。當時約有得一萬到一萬五千人前來朝聖。朝後起佘山聖母成爲江南代牧區个特別主保，當年五月稱爲佘山歷史浪第一個聖母月。

1894年，半山又翻建了可容500餘人个、中國傳統風格个中山聖母堂。中堂正門兩側刻有一副對聯：上聯“小堂築山腰，且憩片刻休孝子禮”，下聯“大殿臨峰頂，再登幾級求慈母恩”。門前有可容千人个廣場，設有欄杆、石凳，供敎徒們休息、觀景，西面建有三聖亭（耶穌聖心亭、聖母亭、若瑟亭）。

### 重建新堂

1924年,首任宗座代表剛恆毅總主敎勒上海召開全體中國主敎會議，6月12日，即會議閉幕日，剛恆毅率領全體中國主敎舉行擔中國奉獻撥聖母个隆重典禮；次日,又率領15位主敎赴佘山，再次奉獻中華於聖母。

受到中國第一次天主敎公會議个推動,1925年4月24日，佘山山頂大堂開始拆除重建，由葡萄牙籍神父葉肇昌負責設計施工，由姚宗李主敎祝聖了基地。修建工程歷時十年之久，到1935年11月16日才峻工，由當時个主敎惠濟良主持祝聖彌撒。葉肇昌對工程管理邪氣嚴格，樁基一直打到岩石浪，施工時弗符合規定即要返工；磚砌定質定量，弗符合要求板定推倒重砌。

### 敎宗封聖
1942年9月12日，正勒拉中國處於抗日戰爭个艱難時期，羅馬敎宗庇護十二世冊封佘山敎堂爲乙級宗座聖殿（minor Basilica），箇是遠東第一座受到敎宗敕封个聖殿。

1946年5月8日，羅馬敎廷又加撥佘山一頁特恩，准許撥佘山聖母（Our Lady of Zose）行加冕禮。南京總主敎于斌搭上海主敎惠濟良爲進敎之佑聖母托小耶穌像舉行加冕典禮，參加个敎徒達1萬餘人。1947年5月18日，敎廷新任駐華公使黎培理又代表全體中國天主敎徒舉行了復獻禮，朗誦《奉獻中國於聖母誦》。

### 破壞
1966年“文革”中，大殿受到嚴重破壞，鐘樓頂上个聖母托小耶穌銅像、彩色玻璃窗以及經折路浪个十四次苦路像搭耶穌山園祈禱像儕作爲“四舊”敲脫。

### 恢復
“文革”結束後，中國大陸个宗敎活動得以恢復。1981年3月，佘山天主堂歸還撥上海敎區。1981年5月24日，山頂大殿舉行有5000人參加个複殿大禮彌撒，開始大修，至1984年結束，1985年舉行複祝聖典禮。

複殿之初，由於原鐘樓頂浪个聖母托小耶穌銅像已染弗知去向，臨時用鐵制十字架安裝在勒鐘樓上。2000年，上海敎區發動信徒奉獻，又恢復了頂部个“進敎之佑聖母托小耶穌”銅像。4月18日，金魯賢主敎祝聖了佘山山頂聖母像。5月1日舉行了隆重个迎聖母儀式，並勒山頂聖母大殿舉行感恩祭。 

1982年，勒佘山南麓創辦了一所培養天主敎神職人員个大修院——佘山修院。每年5月朝聖期間，修士們勒中山堂設立服務處，講解敎理、敎唱聖歌撥敎徒。

## 建築

1935年完工个大堂造勒佘山山頂浪，建築風格爲羅馬式，建築平面呈拉丁十字形，東西長56米，南北寬25米（最寬處35米）。紅磚外牆，正門設勒西南面。敎堂西南角个方形鐘樓高38米，鐘樓頂部爲16根柱子支撐个橄欖形穹頂，上立一尊高4.8米、1.8噸重个“進敎之佑聖母托小耶穌”个銅像。敎堂立面四周紅磚牆上尖拱形彩色玻璃窗，頂屋脊則鋪以碧綠色琉璃瓦。大堂內部設有3000隻座位，盡端个大祭台用鑲金嵌玉个大理石雕成，祭台搭座堂間用低矮个漢白玉欄杆分隔，花瓷磚鋪地。

由於佘山大敎堂建造勒海拔98米个山頂上，工程相當艱巨，其中頂大个困難是拿石頭等建築材料靠人抬肩扛從平地運到山頂。所用石料從福建用船運送到佘山腳下頭。整幢建築有“四無”之稱，即無釘無木無鋼無梁。

## 朝聖活動
每年5月份个“聖母月”，都有數以萬計來自各地个天主敎徒前往佘山朝聖。由於河北東閭个朝聖活動受到政府管制，佘山成爲中國境內唯一仍然活躍个全國性天主敎朝聖中心。

佘山朝聖多年來已經形成傳統固定程式：敎友們來到佘山，先到中山堂念經祈禱，崇敬佘山聖母，表示對聖母个孝愛；再列隊沿經折路公拜苦路上山。拜苦路畢再進大堂望彌撒，向聖母求恩。末腳，再回到“三聖亭”念經祈禱。另外，由於傳統上漁民勒江南地區天主敎徒中佔有較大比例，告咾交關漁民敎徒儕是自家划船到佘山腳下，再上山朝聖。乃末勒5月份，佘山附近个小河浜中，常莊聚集仔弗少漁民敎徒个小船。

由於大殿所在个西佘山是上海佘山國家森林公園个一部分，並作爲旅遊景點向遊客開放，告咾西佘山个大部分入口（東門、北門、西門）設有售票亭，遊客須購票進入。而敎友則從專設个敎友門出入西佘山園。但隨著西佘山園个免費開放，迭能个情形將成爲歷史。

## 彌撒時間
平日：6:30； 主日：8:00；首七彌撒：8:00

## 參攷文獻
龔品梅

**龔品梅**樞機（**His Eminence Cardinal Ignatius Kung Pin-Mei**，），又名**龔天爵**，聖名**[[依納爵]]**，生於松江府川沙撫民廳唐墓橋（今上海市浦東新區唐鎮）个一個天主敎家庭。曾任羅馬天主敎會司鐸級樞機，天主敎上海敎區正權主敎、南京總敎區搭蘇州敎區宗座署理。

## 生平
### 求學經歷
清光緒二十七年（1901年8月2號）伊出生勒江蘇省松江府川沙撫民廳唐墓橋个一個天主敎家庭，童年時勒耶穌會創辦个聖依納爵公學讀書（今徐匯中學）。民國九年（1920年），19歲个辰光進入神學院研修。

### 司鐸時期
民國十九年（1930年5月28號），廿九歲辰光，晉升爲一名司鐸（神父），從事敎育工作，先後擔任任多間天主敎小學、中學校長。

抗日戰爭結束後，由震旦大學附屬中學主任調任山東省膠州路金科中學校長。

### [[晉牧]]
1949年8月9號，畀敎廷任命爲天主敎蘇州敎區主敎，10月7號接受駐華敎廷公使黎培理總主敎、華理柱主敎个祝聖。

1950年7月15號，龔品梅兼任上海、蘇州及南京三敎區主敎，主敎府設在上海四川南路个洋涇浜聖若瑟堂（主敎座堂仍爲董家渡聖方濟各·沙勿略堂），爲上海敎區首任中國籍主敎。

### 1950年代初交中共當局對抗
中華人民共和國成立後，1950年代羅馬敎廷對中國天主敎會个領導搭聯繫斷絕了，中共當局組織了一個愛國天主敎徒“群眾團體”中國天主敎敎友愛國會（後改稱中國天主敎愛國會）。

但龔品梅抵制中國政府對天主敎會个“改造”交“滲透”，讓敎徒繼續接受聖座个領導，拒絕勒敎會內部開展“反帝愛國運動”，伊組織並親自督導了“弗投降、弗退讓、弗出賣”个中華聖母軍支團，阻止聖母軍成員向政府登記搭退團，拒弗參加各級“愛國會”組織。

### 被捕搭判刑

1955年9月8號，龔品梅搭范忠良、金魯賢等30多名神父及300多名敎徒勒上海畀逮捕入獄。當局稱，上海市破獲个以龔品梅爲首个反革命集團，是帝國主義者有計劃地訓練搭組織起來个暗藏勒天主敎內个特務間諜集團。

1960年3月，上海市中級人民法院對所謂个“龔品梅反革命集團案進行公開審理；3月21日判處龔品梅無期徒刑，剝奪政治權利終身。判決書浪寫：“根據上列龔品梅反革命叛國集團所進行个一系列罪惡活動，本庭確認：以被告龔品梅爲首个反革命叛國集團，披著宗敎外衣，勾結帝國主義，背叛祖國，是帝國主義用以顛覆我國人民民主政權个重要工具，已構成嚴重个叛國罪行。”

### 軟禁
龔品梅於1985年7月畀假釋，交由上海市天主敎愛國會系統軟禁看管。

### 留居美國
1988年1月，中華人民共和國政府宣佈提前釋放龔品梅，恢復其人身自由。

1988年，龔品梅因心臟病畀獲准前往美國接受治療，其後一直居美。 

離開中國後，龔品梅成立了以伊个名字命名个基金會，並一直呼籲中國大陸當局給予人民更大个宗敎信仰自由。

龔品梅因胃癌於美國東部時間2000年3月12號上午三時零五分勒美國康涅狄格州斯坦福市去世，享年九十八周歲。

## 軼事
1985年，龔品梅敎從獄中獲釋之前嘸沒幾許辰光，菲律賓馬尼拉个辛樞機到上海做友好訪問，龔品梅主敎獲准參加由上海當局爲歡迎辛樞機而主辦个晚宴。箇是龔品梅主敎自入獄以來，第一趟見著普世敎會來訪問个主敎。辛樞機搭龔品梅主敎坐勒檯子个兩頭，當中隔開廿幾名中共黨員，兩家頭嘸沒機會私下交談。勒晏宴當中，辛樞機建議每個人唱一首歌來表示慶祝。輪到龔品梅主敎唱个辰光，伊當牢政府官員搭愛國會主敎个面，雙眼注視著辛樞機，然後唱“儂是伯多祿，勒箇磐石浪我要建立我个敎會”(**Tu es Petrus et super hanc Petram aedificabo Ecclesiam meam**)。迭首聖歌，是表明伊承認敎宗个至上權威。龔品梅主敎向辛樞機傳達仔一个訊息：勒伊監禁个迭眼年數，伊始終忠於天主、忠於敎會、忠於敎宗。

晏宴結束後，中國天主敎愛國會 (自選自聖) 个上海主敎金魯賢斥責龔品梅主敎：“儂想做啥？表示儂个立場啊？”龔品梅主敎平靜个回答：“我弗需要表示我个立場。我个立場朆改變歇。”

辛樞機隔手就擔龔品梅主敎个口信轉達撥敎宗，並向世人宣佈：“迭位天主个人，儘管遭受仔難以想像个苦難與隔離，但伊對敎會或對伊子民个愛，卻從未動搖過。”

1991年6月28號，敎宗若望保祿二世勒梵蒂岡个樞機主敎全體會議浪，授畀龔品梅主敎樞機頭銜，迭位已高齡九十个主敎，從輪椅浪立起來，擔手杖放到一旁，走上臺階，跪勒敎宗腳前。敎宗顯然深受感動，擔伊扶了起來，授撥伊樞機个紅帽，然後耐心个立勒一旁，看著龔品梅樞機勒九千名來賓个起立歡呼聲中走回輪椅，歡呼聲足足長達七分鐘，是前所未見个熱烈。

## 宗敎事務
* 敎宗若望·保祿二世1979年6月秘密冊封仍關勒牢監裏个龔品梅爲司鐸級樞機，接替前任于斌个職務，1989年赴羅馬敎廷交敎宗會面。1991年6月29號，敎宗勒馬接見仔龔品梅主敎，並授予樞機紅冠。按照「默存心中」个規例計算，龔品梅樞機畀列爲第三位中國籍樞機。
* 天主敎輔仁大學於1989年（中華民國七十八年）11月頒贈龔品梅主敎榮譽博士學位。

## 言論
* “我從來都弗會背叛我个信仰，搭儂信仰共產主義一樣，弗會改變……”
* “我從事敎職已經交關年數了，我從來嘸沒反對過共產黨个政策。”
* “我如然也弗能接受伊拉講个進化論，箇是對上主个侮辱。”
* “共產黨扶助貧窮个人，是好个，我伲敎會也是有幫助貧窮人个做法，但是……”

## 其它事件
* 1998年6月，97歲个龔品梅擔伊个《中華人民共和國護照》拿到中國駐紐約總領事館辦理延期時，總領事館擔伊个護照吊銷。
* 據三藩市灣區波羅阿多个Rayman V. Dunn神父所話，龔品梅勒遺囑中要求：當中國弗再由共產黨當權時，擔伊个遺體重新安葬勒故鄉上海。

## 繼承
2000年，聖座任命地下敎會个范忠良繼任天主敎上海敎區个正權主敎，及天主敎南京敎區署理主敎，外加是地下敎會个天主敎中國大陸主敎團團長。但是未獲中國政府承認、並且常年受到監視。中國政府承認个上海敎區个正權主敎是金魯賢，起初是自選自聖產生，弗畀敎廷承認，後來經伊本人申請，獲得與羅馬敎宗个共融，但是衹畀承認是上海敎區助理主敎。

## 評價
* 天主敎保定敎區爲龔品梅主敎誕辰个賀詞：“一品寒梅雪中傲立，獨擋風霜春撒人間”
* 美國天主敎主敎團華人牧民中心主任江綏蒙席話，雖然龔樞機畀拘禁了將近三十三年，但勒迭段辰光，龔品梅主敎成爲中國基督信徒个效法典範，弗愧爲耶穌信徒。
* 中華民國籍樞機主敎單國璽曾話歇：龔品梅生前受盡磨難，死後北京當局又話伊是分裂國家民族个罪犯，但是歷史將會還伊一個公道，伊是“真正有是非之心个人”，將受後世敎會及人民景仰。

## 外部連結
* 龔品梅樞機基金會
* 天主敎中華殉道聖人堂
*Ignatius Cardinal Kung Pin-mei † Deceased

## 參見
* 九八敎難
*天主敎上海敎區
科英布拉

**科英布拉**(葡文：Coimbra），是伊比利亚半岛西面个一个城市，乃朝属葡萄牙管辖，也是迭个国家个第四大城市（排在里斯本、波尔图、布拉加之后）。都会区人口有四十几万。从罗马帝国辰光开始，此地就有人居住。到中世辰光，此地更成为葡萄牙王国顶顶开始辰光个首都（1135-1211年）。到首都搬迁到里斯本之后，科英布拉慢慢成为一个文化中心（蛮大程度浪归因为1290年科英布拉大学个设立）。


Coimbra November 2012-1.jpg
Coimbra-Universitaet-72-Alte Kathedrale-2011-gje.jpg
Coimbra-16-Aufgang zur Altstadt-2011-gje.jpg
Coimbra-Mosteiro de Santa Cruz-28-Kreuzgang-2011-gje.jpg
Coimbra-Mosteiro de Santa Clara-a-Velha-06-2011-gje.jpg
Coimbra-36-Praca do Comercio-2011-gje.jpg
Coimbra-56-Pharmacia Nazareth-2011-gje.jpg
Coimbra-72-Arco de Almedina-2011-gje.jpg
萨拉曼卡

**萨拉曼卡**(西文：Salamanca），是欧洲伊比利亚半岛中北部个一个有名城市，乃朝隶属西班牙莱昂-卡斯蒂亚大区管辖，也是萨拉曼卡省个首府。2014年统计，有人口14万人。萨拉曼卡历史邪气悠久，人类定居好追朔到2700年之前个铁器时代。到罗马帝国辰光，已经形成聚落，中世，此地设立萨拉曼卡大学，成为莱昂-卡斯蒂亚王国顶顶有名个教育基地。西班牙哈布斯堡王朝个交关国王、贵族侪立在此地接受过培训。乃朝，萨拉曼卡还是一个旅游城市，每年吸引到大量观光客来游览。
里斯本

**里斯本**(葡文：Lisboa），是欧洲大陆西南伊比利亚半岛西端个一个城市。乃朝归葡萄牙管辖，人口超过180万，也是迭个国家顶顶大个城市搭仔首都。此地立在中世开始辰光为回教徒占领，之后通过拉锯，到12世纪挨末阶段，为葡萄牙王国攻克并当作自家个首府。之后，此地因为大航海时代繁荣起来，成为葡萄牙殖民帝国个核心。弗过，因为1580年国家搭西班牙合并搭后势来个荷兰人崛起，地位下降。18世纪当中阶段，里斯本遭遇欧洲百年难碰个大地动，死脱交关人，老城也毁脱，乃朝个里斯本，大部分是立在18世纪挨末阶段重修个。
北非

**北非**（西文：Africa de Norte）是一个地理概念，一般指代包括埃及搭马格里不等阿拉伯化个撒哈拉北面国家。这些国家，历史浪老早是西方文明个一部分。弗过立在7世纪之后因为回教殖民侵略，阿拉伯化搭回化。乃朝交关此地个居民侪自我认同为所谓个阿拉伯人，并且使用有口音个阿拉伯文方言。北非个气候搭北面个南欧，邪气是伊比利亚半岛之类个场化蛮类似，弗过近年碰到经济困难，突尼斯、利比亚、埃及侪爆发政治变革，之后，蛮多恐怖组织立在此地蔓延。
羅馬天主敎中國大陸敎會

**羅馬天主敎中國大陸敎會**一般俗稱爲**地下敎會**，又稱爲**忠貞敎會** （意即忠於敎宗領導），是中國大陸存在个一個弗承認官方中國天主敎愛國會領導而依然接受梵蒂岡領導个天主敎會，也質疑中國天主敎愛國會个合法性。

## 人數
由於立場个弗同搭統計个困難，中國天主敎地下敎會个人數有多種講法。其中一種觀點認爲該敎會大概有一千萬人橫裏。

## 近況
中國天主敎地下敎會質疑官方中國天主敎愛國會个合法性（認爲官方敎會弗符合梵蒂岡方面个宗敎法律个規定），但也由於其本身弗接受政府管制交干涉个性質，告咾勒中國大陸境內按照《宗敎事務條例》畀視爲非法，因而常莊會受到公安機關等政府部門幹預。

中國天主敎地下敎會過去得到由陳日君所領導个天主敎香港敎區个支持、援助及聯絡。

## 參見
*天主敎
*九八敎難
*中國天主敎愛國會
* 天亞社新聞
中國天主敎愛國會

**中國天主敎愛國會**，原名**中國天主敎敎友愛國會**，搭中國天主敎主敎團合稱爲中國天主敎“一會一團”。該會是中國个一個官方性个宗敎管理組織。總部位於北京市後海柳蔭街14號。其下屬中國天主敎神哲學院，培養天主敎神職人員。主敎團下設編審機構編輯出版刊物《中國天主敎》交聖經、聖書等。

中國天主敎愛國會弗效忠聖座，告咾並弗合乎羅馬大公敎會个傳統。中國大陸境內效忠於聖座但弗畀中國政府承認个天主敎會畀稱爲地下敎會。

## 參見
*羅馬天主敎中國大陸敎會
阿方索一世（葡萄牙）

**阿方索一世**(葡文：Afonso I de Portugal，1109年7月25号-1185年12月6号），称号**征服者**(葡文：O Conquistador)，是出身勃艮第骑士后代个贵族骑士，也是葡萄牙王国第一代国王。1139年伊从加利西亚王国独立，通过战争，让莱昂王国承认葡萄牙个建立。之后，对回教徒发动战争，拿葡萄牙国家向南推进。乃朝，伊畀公认是葡萄牙个国父搭伟大国王。

## 继任
* 萨丘一世
萨丘一世

**萨丘一世**(葡文：Sancho I ，1154年11月11号-1211年3月26号），称号**人民王**(葡文：o Povoador），是葡萄牙王国第二代国王，也是初代王阿方索一世（葡国）唯一存活到成年个儿子。1185年伊爸爸是死脱之后，伊立在科英布拉加冕即位，随后开始自家个统治，一直到1211年死脱。伊个王位传把自家个儿子阿方索二世(葡国)。
休达

**休达**(西文：Ceuta），是一个立在北非西面海岸，面朝地中海个港口城市，面积18.5平方千米。乃朝归西班牙管辖，也是西班牙立在北非个飞地之一。2015年有人口8万2千人。近年，此地成为非洲人偷渡到欧盟个重要通道，为此，西班牙政府设置蛮高个铁丝网，弗过还是有蛮多人翻过来。
伊斯特本

**伊斯特本**(英文: Eastborune)是欧洲西北不列颠岛东南端个一个滨海城镇，距离布莱顿19公里，也是英国邪气有名个度假场化。19世纪，作为维多利亚时代个旅游地发展起来，乃朝立在夏天，还是好吸引交关游客。伊斯特本西南面个昂头角，是英国顶顶高个海岸悬崖，也畀列入英国国家自然财产。
昂头角

**昂头角**(英文：Beachy Head)，是不列颠岛东南面一个有名个自然风光搭奇异景观。离伊斯特本顶近，西面是同样闻名个七姐妹断崖。此地是一处白垩岩风貌，高度是英国海岸断崖当中排名第一个，每年吸引到大量游客来此观光。
海福镇

**海福镇**(英文：Seaford)，是不列颠岛南面，挨牢英吉利海峡个一个城镇。乃朝归英格兰东苏塞克斯郡管辖。立在中世纪辰光，此地当过英格兰王国重要个港口，弗过后势来衰落，乃朝只有人口2万7千人，是一个小镇。有名个七姐妹断崖，立在海福镇东面。
徐家汇

**徐家汇**（上海吴语国际音标表示为）是俫东亚上海徐汇区个高知名度地区搭商业中心，可以泛指北到广元路，东到宛平路、宛平南路，西到宜山北路，南到南丹路搭仔斜土路个地段。渠是上海个四大副中心交十大商圈之一。地区内弗单有大量经营奢侈品、中高档服饰、电脑电子设备等产品个商店，也有得各种娱乐、餐饮行业商家。

乃朝个徐家汇商圈，弗单是一个高楼大厦鳞次栉比，人来人往交关闹猛个城市主要副中心，也是休闲娱乐、宗教活动、美食林立、白领办公搭观光旅游个主要场所。

## 历史

徐家汇个形成好上溯到明代。晚明著名科家家徐光啓曾勒箇里建立农庄，从事农业实验咾著书立说，死脱后头就埋徕箇里。渠个后辈勒此地繁衍生息，初名「徐家厍」，慢慢叫成集镇。其地处蒲汇塘、肇嘉浜搭李漎涇三水匯合處，又因徐氏家族匯居於此，乃末勒清康熙年間得名徐家匯。

徐家汇是上海天主敎发源地。1842年天主敎耶稣会重新来华后，勒1847年选中徐家汇建立江南传敎区个总部，慢慢较建成包括大、小男修道院，2所女修道院（拯亡会搭圣衣会），藏书楼，气象台，土山湾印书馆，男子中学，女子中学，育婴堂等等一系列机构，形成一大片敎会区。以此为基地，担敎务开展到江苏、安徽2省。1851年建立了一座公用个中型敎堂圣依纳爵座堂，外形属于希腊风格，可能是中国第一所西式敎堂。敎堂以耶稣会个创始人依纳爵命名。乃朝看见个哥特式大敎堂来勒1906年—1910年建立，当时畀人称为远东第一天主敎堂，可以同时接纳2,500名信徒。敎堂钟楼高50多米，勒1920年代以前曾经是上海顶高个建筑物。

敎会养大个大批孤儿，长大后交关定居勒南侧个土山湾，告咾徐家汇一带个人口也逐渐增加，形成集镇。

1896年，盛宣怀勒徐家汇集镇个北侧，开办了著名个南洋公学，即后首来个交通大学。法籍耶稣会士南格禄创办个徐汇公学，天主敎徒马相伯创办个天主敎震旦大学个初期校址，也侪勒拉徐家汇。

1860年代太平天国战争期间，英法两国租界分别修筑仔通往徐家汇个越界筑路，后来命名为海格路搭徐家汇路，即今朝个华山路搭肇嘉浜路。1908年，勒拉大敎堂修筑期间，法国商人开通从上海法租界经过宝昌路（几年后改名霞飞路）搭姚主敎路（天平路）直抵徐家汇个有轨电车线路。1914年，上海法租界大扩展，西面个界限一直到徐家汇个东侧。敎会区仍属于华界。新扩展个法新租界地区隔手建成上海主要个高级住宅区，又新开辟了一条直通徐家汇个景色优美个林荫大道贝当路。两者之间形成重要个交通枢纽。店铺也开始增多，慢慢较发展成城市。之后勒1921年，东方百代购下徐家汇路1434号地皮（现徐汇区衡山路811号，徐家汇公园内）设立唱片制造公司，建起上海第一座录音棚——现百代公司旧址。

1978年徐光启墓地重辟为南丹公园，并勒1983年徐光启逝世350周年个辰光，改名为光启公园。八十年代以后，徐家汇个高楼大厦开始增多，1991到1992年，汇联百货搭东方商厦先后开业，是徐家汇商圈乃朝尚存个商场里向较早开业个百货公司。原徐家汇天主堂前个西区长途汽车站也畀伊拆脱。1997年，美罗城勒原先徐汇剧场个土地上建成营业。1999年，港汇广场建成启用。随着进年个发展，徐家汇已经成为仔上海一个重要个商业中心搭文化重镇。

## 现状
### 商业

徐家汇个商业主要以名牌服饰、奢侈品搭仔计算机、数码产品为主，整个商业区个格调趋向于高端化。徐家汇个主流消费人群是白领、年轻人、电子产品爱好者搭仔游客。勒服饰、奢侈品方面，徐家汇拥有东方商厦、港汇广场、太平洋百货、汇金百货等高端品牌，而勒一般个服饰方面则有汇联百货、市六百货等等。徐家汇个服装价格普遍偏高，主要面向消费水平较高个消费者，同时也吸引了来上海进行购物游个一排外地游客。

徐家汇另外一个大个消费特色就是闹猛个电子产品市场，箇𡍲坐落了有太平洋数码广场、百脑汇、中国大陆第一家百思买搭仔弗得了个手机连锁市场。蛮多上海市民勒购买手机、计算机、彩电等电子产品个辰光经常会得光顾徐家汇。外加，搭徐家汇勒服装产品方面较为高端个定位不同，徐家汇个电子市场一直以优惠个价格吸引了众多消费者。

### 娱乐
徐家汇个娱乐也是属于整个上海市较为高端个水平。勒徐家汇个中心区域就坐落了三家电影院，包括两家五星级影院——永华电影城搭仔柯达电影世界，外加中共建政后个第一家电影院——衡山电影院，其建立于1951年。同时还拥有几座大型个游艺场所、健身中心等。

### 公园
徐家汇地区个主干道肇嘉浜路是通过填河而行成个。为仔改善徐家汇地区环境，徐汇区于2000年开始建设徐家汇公园，直至2003年竣工，其规模庞大，保留了橡胶厂烟囱、唱片厂办公楼，园中小桥流水。公园个设计布局按上海版图形状进行模仿，并有近200米长个天桥贯通。目前交关老建筑已经成为了高档消费场所，供顾客勒其中品茶赏园。

## 旅游
徐家汇作为一个历史悠久个地区，旅游资源也慢慢较开发出来。2012年，徐家汇个“徐家汇源”景区畀伊批准为国家4A级旅游景区，成为上海头一个开放型都市旅游景区。徐家汇源共总有14个景点，包括像徐家汇藏书楼一类个历史建筑也包括像钱学森图书馆搭董浩云航运博物馆一类个展览博物馆。景区采取“预约参观”模式，参观者可勒景区游客中心免费领取“徐家汇源景区旅游联票”。2013年12月8号，徐家汇观象台也开始开放参观。徐家汇源游客中心来勒漕溪北路90号，景区由上海徐家汇源旅游发展有限公司负责管理。

## 有名个建筑
徐家汇是一个可以帮助人老好了解上海个过去、现在搭将来个一个场许，大批弗同年代、弗同风格个建筑物比邻而立。

### 1949年之前

*徐光启墓（光启公园内）
*徐家汇圣依纳爵主敎座堂
*徐家汇藏书楼
*徐家汇圣衣院（上影集团亚太电影会所）
*大修道院（徐汇区政府）
*百代公司旧址（百代小红楼）
*徐家汇圣母院（今上海老站）
*徐家汇观象台
*徐汇中学
*南洋公学（上海交通大学）
*启明女校（上海第四中学）
*贝当公寓


File:The tomb of Xuguangqi.jpg|徐光启墓
File:Former Site of Pathé.JPG|百代公司旧址
File:Shanghai Old Station.JPG|徐家汇圣母院（今上海老站）
File:Front of Chongsi Building.JPG|徐汇中学
File:Cathedral in Xujiahui.jpg|徐家汇圣依纳爵主敎座堂
File:Carmelites at Zi-Ka-Wei.jpg|徐家汇圣衣院


### 1990年以后

*港汇广场
*美罗城
*汇联商厦
*建国宾馆
*圣爱广场
*上海实业大厦
*徐家汇中心


File:Pacific SOGO Department Stores sh.jpg|太平洋百货
File:Bestbuy sh.jpg|百思买
File:Grand gateway shanghai.jpg|港汇广场
File:Xujiahui 2007.jpg|美罗城


## 参见
* 徐家汇圣依纳爵主教座堂
* 土山湾

## 参考文献

## 外部链接
* 徐家汇源官方网站
七姐妹断崖

**七姐妹断崖**(英文：Seven Sisters)是不列颠岛南端，面朝英吉利海峡个一处自然名胜。此地搭昂头角一样，也是一处白垩岩风貌个断崖，弗过因为延绵弗断，更加有自家个味道。每年夏天辰光，要吸引交关游客来此观光，也是英格兰南面个旅游热门场化。
土山灣

**土山灣**（法文上海話讀音：**T'ou-Sè-Wè**）上海舊地名，位於徐家匯南部填平前个肇嘉浜沿岸，占地約80畝。

## 地名由來
由1832至1837年間，江蘇巡撫林則徐帥民眾疏浚蒲匯塘等河道堆集淤泥而形成高地，告咾得名「土山灣」，1836年林則徐自捐俸祿，責令上海縣知縣黃冕速辦疏浚河塘一事，還成爲一段佳話。

## 文化內涵
1840年，以法國耶穌會爲主个大批外國傳敎士來到上海，勒徐家匯建造天主堂、修道院、天文臺、藏書樓、敎會學堂咾啥，形成了上海天主敎敎務中心與天主敎社區。

### 土山灣孤兒院

1864年，法國耶穌會勒土山灣設立了土山灣孤兒院（L' Orphelinat de T'ou-sè-wè），勒撫養孤兒之余，還創辦了土山灣孤兒工藝院，對繪畫、雕塑、印刷、木刻、金工等藝術領域儕有所涉及，很多新工藝儕發源於此，土山灣對中國近代繪畫、照相、印刷出版、海派雕刻等手工技藝有著深遠个影響，稱爲「中國西洋畫个搖籃」，爲近代中西方文化个交流產生了十分積極个作用，書畫大師任伯年、劉海粟、徐悲鴻儕曾勒箇𡍲任敎。中國雕塑藝術奠基人張充仁、雕刻工藝大師徐寶慶均勒土山灣開始了藝術啟蒙。

### 土山灣現狀
中華人民共和國成立後，土山灣孤兒工藝院於1960年關閉，孤兒院个各個工藝部門也勒之前个公私合營中一一拆分脫。土山灣个眾多文化遺跡勒文化大革命中遭受破壞，其歷史價值長期弗被重視。2000年代後，政府逐漸加強了對土山灣文化个研究搭保護，開始著手建立土山灣博物館，勒2010年上海世博會召開期間个2010年6月12日正式開館。

## 另見
*徐家匯

## 參攷文獻
伽利西亚

**伽利西亚**（伽利西亚文：Galicia），是伊比利亚半岛西北端个一个历史文化区域，乃朝也是西班牙管辖下个一个自治大区，有人口将近300万。伽利西亚历史浪受到凯尔特文化影响。弗过后势来语言文化更拉丁化。从中世开始，此地就因圣地亚戈朝圣城个朝圣活动著名。乃朝，迭个区域顶顶大个城市是拉科鲁尼亚搭维戈。有名个ZARA总部，也立在此区。
塞维利亚港

**塞维利亚港**(西文：Puerto de Sevilla),是西班牙城市塞维利亚个港口，立在瓜大归沃河搭大西洋个入口交界处附近。乃朝是连接西班牙搭拉丁美洲个重要港口。
恩里克四世（卡斯蒂亚）

卡斯蒂亚王**恩里克四世**（西文：Enrique IV de Castilla，1425年1月5号-1474年12月11号），是1454年到1474年当中统治卡斯蒂亚王国个国王。立在一些历史书当中，畀赋**无能者**（西文：el Impotente）个称号。伊是卡斯蒂亚王胡安二世(卡斯蒂亚)个儿子，也是后势来有名个伊莎贝拉女王同父异母个阿哥。恩里克四世是一个同性媾人物，欢喜搭宠臣共度良宵，对个辰光复杂个国际形式搭内部问题侪嘸啥见解，结果，让卡斯蒂亚王国陷入动荡搭危机。伊1474年留下一个来源有问题个女儿，随后死脱。伊死脱之后，同父异母个伊莎贝拉自立登基，促成后势来西班牙王国个形成。
噶嚜

**噶嚜**，非漢語來源詞，表示「所以」个意思，又常莊表音記作葛末、蓋每等。
卡洛斯·玛利亚

波旁家个**卡洛斯·玛利亚**（西文：Carlos María Isidro de Borbón ，1788年3月29号-1855年5月10号），是西班牙波旁家族个成员，也是卡洛斯四世个二儿子搭费尔南多七世个阿弟。1788年立在马德里王宫出生。1808年到1814年，搭自家个父兄一道畀拿破仑关押。1833年伊阿哥死脱之后，伊自家宣布自家侄女伊莎贝拉二世嘸权力继承西班牙王位，所以，自立为王。按照西班牙王位系统，号**卡洛斯五世**。伊个迭个举动畀个辰光反对自由主义改革个西班牙传统派利用，成为卡洛斯战争个导火索。1840年代，卡洛斯战争失败，伊跑到的里雅斯特隐居，1855年死脱。
莱昂省

**莱昂省**(西文：Provincia de León）是西班牙莱昂-卡斯蒂亚大区内部个一个省份。立在大区个西北位置。迭个省份个北面是阿斯图里亚斯大区搭坎布里亚大区，东面是同大区个巴雷西亚省，南面是同大区个巴拉多利德省搭萨莫拉省。西面是加利西亚大区。莱昂省面积15581平方千米，人口有将近50万。

乃朝莱昂省个边界，是1833年分省法案当中制定个，个辰光属于单独个莱昂大区当中个一部分。1979年之后，归到新建立个莱昂-卡斯蒂亚大区管辖。莱昂省历史悠久，也是西班牙个发祥地之一。
莱昂大堂

**莱昂大堂**(西文：Catedral de León）是西班牙西北面莱昂市个一座天主教堂。教堂个历史邪气悠久，从西哥特人辰光就有教堂立在今朝个位置存在。弗过，后势来有蛮多损毁，乃朝看到个教堂，是1844年根据西班牙王室个命令修造个。
剑

**剑**（西文：Espada，英文：Sword),是一种用来劈砍或者刺击个武器。立在人类历史浪使用个年岁邪气悠久。凯尔特人搭吴越人就会老高深个铸剑技巧，到中世，长剑成为欧洲骑士标准个武器配置之一，立在近代发展成佩剑。立在东亚，剑因为弗大好练习，立在后势来反过来成为装饰用品。一般外表类似剑个和刀，实际浪是单刃个刀，弗是剑。
武器

**武器**，是人类为达到杀伤或者防御个目的制造个器械。武器从人类文明发展开始就有出现，之后，伴随战争弗断演化，从青铜器到铁器，再从冷兵器到热兵器。乃朝，世界浪所有国家侪有武器存在，各个国家个军队侪武装大量常规武器乃至核武器。除脱军队之外，警察、特警、安保搭恐怖组织也装备老多武器。立在一些国家（美国等），政府允许自家个公民持枪，至于小刀之类个，就更加普遍哉。
伊莎贝拉一世

卡斯蒂亚女王**伊莎贝拉**(西文：Isabel I de Castilla，1451年4月22号-1504年11月26号），是15世纪挨末阶段统治卡斯蒂亚王国个女王，1474年廿三岁辰光接替自家个同父异母阿哥恩里克四世即位。伊搭阿拉贡王国个费南笃二世结婚，让卡斯蒂亚王国搭阿拉贡王国形成共主联盟。1480年代，发动盖纳达战争，1492年，终于拿回回个盖纳达苏丹国灭脱，完成再征服运动。同年，资助哥伦布对大西洋探索，结果，发现新大陆，让西班牙获得后势来朆想象个殖民财富。一般认为，伊莎贝拉女王是西班牙历史浪顶顶伟大个君主之一。
大炮

**大炮**（西文：artillería），是一种近代开始出现，乃朝广泛使用个重型兵器。迭个武器是11世纪开始立在东亚研发个，后势来，传播到中亚搭欧洲并进一步发展。到16世纪，文艺复兴辰光个欧洲军事家开始用数学结合实际，测算弹道学，让大炮更加精准。到19世纪，大炮演变出交关子分类，并且成为军队当中一个独立军队编制。乃朝，大炮立在陆军当中还是邪气重要，蛮多军队为满足当代战争需求，还配备老多高射炮，防空炮。
一淘

吳語白話常用詞，對應官話裏向“一起”个含義。

## 例
今朝我伲一淘去崇明孛相好𠲎？
上海圖書館

**上海圖書館**，簡稱“**上圖**”，上海市頂大个圖書館，是中國大陸規模僅次於中國國家圖書館（勒拉北京市）个第二大圖書館，國家一級圖書館。造勒1952年，現館址勒拉淮海中路、高安路口，於1996年12月對外開放。擁有各類圖書、報刊、資料總計達5400余萬冊（件）。

**上海科學技術情報研究所**是一個綜合性情報研究搭文獻服務單位，成立於1958年。1995年10月交上海圖書館合併，成爲國內第一個省（市）級圖書情報聯合體。

**上海市中心圖書館**是弗改變圖書館个行政隸屬、人事搭財政關係个情況下頭，以上海圖書館爲總館，其他區縣圖書館、高校圖書館等組成个一種圖書館聯合體。

## 歷史
上海圖書館創建於1952年7月，原址勒拉南京西路325號（民國時期个跑馬廳，後爲上海美術館等單位易手使用）。1993年因城市發展需要，勒淮海中路1555號建設新館，並勒拉1996年12月正式對公眾開放。

## 規模
上海圖書館占地3.1公頃，建築總面積達8.3萬平方米。館體正面有得仿造中國古代建築結構个數根巨柱與斗拱結構，玻璃採用特質个雙層隔音玻璃，可以有效隔脫來自淮海路个噪音。圖書館內部有得各類閱覽室33個，展覽廳2個，學術研討室4個，音樂欣賞室1個，影視欣賞廳1個。

## 館藏
上海圖書館有得各類圖書、報刊、資料達5095萬件（至2007年），古代文獻是上海圖書館个館藏特色，乃朝有得歷史文獻370余萬冊，其中，一千四百餘年前个《維摩詰經》是年代頂久遠个藏品。

四樓外文書報期刊室內亦藏有各國捐贈圖書，其中包括德國搭澳大利亞官方捐贈个圖書、期刊以及多媒體借閱服務。此外四樓也設有一隅爲上圖聯合國托存圖書館，成立於1984年1月，托存資料包括聯合國个中英文出版物、檔以及亞太經社會檔；其中其他一些發行出版物个聯合國專門機構有：教科文組織、糧農組織、世界衛生組織、世界銀行、世界氣象組織搭亞洲發展銀行等。

## 館外書庫
上海圖書館有三個館外書庫，分別爲航頭書庫、龍吳路保存本書庫搭莘莊特種文獻書庫，一般弗對外開放，索書可至綜合出納台登記預約。
# 龍吳路保存本書庫：每個禮拜二、五接待，上午9:00～12:00 ,下午13:00～16:00
# 莘莊特種文獻書庫：每個禮拜二、四接待，上午9:00～12:00 ,下午13:00～16:00
# 航頭書庫：每個號頭由工作人員調取資料一趟。

## 文獻提供
上海圖書館會爲使用者提供文獻服務，包括各種類型搭載體个文獻查尋、廣域檢索、館際互借及至最終傳遞。

## 服務對接
上海市中心图书馆体系是上海图书馆帮其他区县图书馆、基层图书馆、高校图书馆组成个一种图书馆联合体，通用上海图书馆个读者证。

上海市各級公共圖書館讀者借閱資訊侪勒垃上海市公共信用信息服务平台浪，上海圖書館上海市中心圖書館亦有得計劃使用上海市公共信用資訊服務平臺个信用記錄。

2014年4月份开始，上海图书馆帮上海市教育委员会、上海开放大学等开展上海市电子学生证合作项目，对接上海市电子学生证。上海个中学生小学生好直接刷电子学生证用中心图书馆体系里向任何单位个资源，根据年龄段获得相应个权限。

## 參攷文獻

## 外部链接

* 上海圖書館

## 參見
* 上海图书馆东馆
* 上海市立圖書館
* 徐家匯藏書樓
* 上海博物館
白金汉宫

**白金汉宫**(英文：Buckingham Palace）是一座18世纪立在伦敦威斯特敏斯特修造个英国皇室宫殿。也是乃朝英国国王个主要王宫。迭个宫殿是乔治三世 (英国)立在登基之后作为自家个新宫殿购入修造个，立在乔治四世 (英国)辰光，让有名设计师约翰纳什按新古典主义风格改造，到维多利亚女王辰光，又加古典主义立面，形成乃朝个风格。弗过，蛮多英国国君弗大欢喜蹲在迭个宫殿，维多利亚女王就欢喜去温莎堡，伊丽莎白二世也一样。
塔里法

**鞑力乏**(西文：Tarifa)，是欧洲西南面伊比利亚半岛高头顶南端个城镇，乃朝归西班牙安达卢西亚大区管辖，有人口1万7千多。此地应为老早作为收税站，所以得名。
羅馬敎廷

**羅馬敎廷**（拉丁語：**Curia Romana**）是聖座个行政機構。渠是輔助敎宗處理整個天主敎會个事務，也搭敎宗一淘構成仔天主敎會个中央領導機構。其爲天主敎會个日常運作搭達成目標提供必要个中樞組織。乃朝多以其所在地「**[[梵蒂岡]]**」代稱。

## 歷史

## 簡介

「敎廷」一詞來自拉丁語「」，大多指一個君主國个朝廷，但也可指法庭，引申即指以敎宗或主敎等高級聖職人員爲首个敎會機構；而名稱前加上羅馬是爲了顯示出敎宗駐錫於此。事實浪，羅馬敎廷既處理敎宗个私人事務、也爲全世界个敎會服務，與昔日君主制國家个朝廷相似，但又有乃朝西方國家採用个內閣制行政體系个架構；不過僅國務院管轄之下个宗座梵蒂岡城國委員會（即俗稱个梵蒂岡城國政府）、敎育部兩個部門，採用與文官體系个「部」相近个組織架構。

## 組織概覽
### 組成機構
羅馬敎廷个組成機構撥稱爲「羅馬敎廷部門」，交一般政府機構中个內閣部門類似。

*秘書處
** 敎廷國務院
*** 一般事務處
*** 外交事務處
** 經濟秘書處

*聖部（Congregationes）
** 信理部
** 東方敎會部
** 禮儀及聖事部（全名「至聖敬禮及聖事規範部」）
** 封聖部
** 萬民福音部
** 聖職部
** 修會部（全名「獻身生活及使徒團體部」）
** 敎育部（全名「公敎敎育部」）
** 主敎部

*敎務法院（Tribunales）
** 聖赦院
** 最高法院
** 聖輪法院

*宗座理事會（Pontifical Council）
** 宗座平信徒理事會
** 宗座基督徒合一促進理事會]]
** 宗座家庭理事會
** 宗座正義與和平理事會
** 宗座一心理事會
** 宗座移民暨觀光理事會
** 宗座醫療牧靈理事會
** 宗座法典條文解釋理事會
** 宗座宗敎協談理事會
** 宗座文化理事會
** 宗座大眾傳播理事會
** 宗座新福音推廣理事會

*宗座事務局（Pontificia Officia）
** 敎廷財務院
** 使徒遺產管理局
** 聖座經濟事務局

### 配屬機構
;宗座委員會（Pontificiae Commissiones）
* 宗座敎會文化資產委員會
* 宗座「天主个敎會」委員會
* 宗座考古委員會
* 宗座聖經研究委員會
* 國際神學委員會
* 宗座拉丁美洲委員會

;宗座學院（Pontificiae Academiae）
* 宗座精藝及萬神殿大師學院
* 宗座科學院
* 宗座神學院
* 宗座考古學院
* 宗座殉道者學院
* 宗座聖湯瑪斯•阿奎那學院
* 宗座聖母學院
* 宗座生命學院
* 宗座社會科學院
* 宗座拉丁語學院

;其他機關
;羅馬敎廷个其他協會（Other Institutes of the Roman Curia）
* 敎廷內務管理處
* 敎宗禮儀處
* 聖座新聞室
* 敎會中央統計處
;與聖座有聯繫个機關（Institutions Connected with the Holy See）
* 宗座勞工處
* 梵蒂岡宗座圖書館
* 梵蒂岡機密檔案館

## 敎廷媒體機構
* 羅馬觀察報（L'Osservatore Romano）
* 梵蒂岡廣播電台（Radio Vaticana）
* 梵蒂岡媒體服務（Vatican Information Service）
* 今日梵蒂岡（The Vatican Today）

## 參考文獻

## 外部連結
* 羅馬敎廷 - 聖座官方網站
* The Roman Curia by Giga-Catholic Information
* The Roman Curia in the 1912 Catholic Encyclopedia
* The Roman Curia 
* 宗座平信徒理事會官方網站

## 參見
* 聖座
* 宗座廷（Papal court）
* 敎廷
* 梵蒂岡政治
* 世界主敎會議（Synod of Bishops）
马德里城徽

**马德里城徽**(西文：Escudo de Madrid),是西班牙首都马德里个城市徽章，迭个徽章中世纪成型，1967年畀设计成乃朝个样范，2004年电子化并应用到城市个各个场化。城徽中央个公熊上树雕塑来自马德里城市得名个传说（太阳门广场高头个公熊上树雕塑也是迭个典故），周边个七颗星星来自大熊星座。
圣地亚戈朝圣城

**圣地亚戈朝圣城**(西文：Santiago de Compostela），是伊比利亚半岛西北角加利西亚境内个一个城市，乃朝归西班牙管辖。也是天主教世界有名个朝圣圣地。听讲，此地个圣地亚戈大堂埋葬有基督教十二门徒当中个圣地亚戈，从中世开始，就有交关香客从欧洲各地来此朝拜，形成有名个圣地亚戈小道。乃朝，此地也是西班牙境内有名个旅游城市，每年吸引到大批游客来白相。


Santiago de Compostela-130-Strasse nach unten-1983-gje.jpg
Santiago de Compostela-308-Kathedrale-2001-gje.jpg
Santiago de Compostela-310-Kathedrale-2001-gje.jpg
Santiago de Compostela-320-Kathedrale-2001-gje.jpg
Santiago de Compostela-224-Kathedrale-Rauchfass Abtransport-1996-gje.jpg
Santiago de Compostela-346-Kathedrale-Weihrauchfass-2001-gje.jpg
Santiago de Compostela-230-Kinder auf Kathedralplatz-1996-gje.jpg
Santiago de Compostela-138-Schaufenster mit Essbarem-1983-gje.jpg
波尔图

**波尔图**(葡萄牙文：Oporto)是伊比利亚半岛西面面朝大西洋个一个城市。乃朝归葡萄牙共和国管辖，也是迭个国家第二大搭第二重要个城市，有人口将近100万，都会区人口超过220万。搭交关欧洲城市一样，波尔图也有巨大个老城街区，每年吸引到交关游客来白相。此外，此地个波尔图足球俱乐部也蛮有名气。


Porto-Douroufer-06-2011-gje.jpg
Porto-104-Douroufer-Stadtmauer-1983-gje.jpg
Porto-252-aus Hotel da Bolsa-2011-gje.jpg
Porto-304-unterhalb Ponte Dom Luis I-Waesche-2011-gje.jpg
Porto-Bahnhof Sao Bento-06-2011-gje.jpg
Porto-Kathedrale-20-Kreuzgang-2011-gje.jpg
Porto-Kathedrale-26-Kreuzgang-2011-gje.jpg
Porto-Sandeman-16-Fuehrung-2011-gje.jpg
徐家匯藏書樓

**徐家匯藏書樓**（上海閑話：**Zī-kā-wè Zāon-syū-lēu**，拉丁語：**Bibliotheca Zi-ka-wei**），又稱**天主敎藏書樓**、**匯堂石室**，是一座勒拉上海徐家匯个歷史建築，乃朝已撥列爲第二批上海市優秀歷史建築。其爲天主敎耶穌會勒上海開辦个一所圖書館，創建勒1847年。目前共藏書56萬餘冊，其中包括2,000多冊1800年以前出版个珍貴西文古籍。

## 歷史
現存个徐家匯藏書樓包括兩幢建築：「南樓」又稱「神父樓」始建於1867年，是原徐家匯耶穌會總院个一幢樓，爲4層西式建築；與之相連个另一幢2層西式建築則是當時个藏書樓，現稱「藏經樓」，也稱「北樓」。1897年建成保留至今个迭座2層藏書樓，建築面積2000多平方米。箇是上海現代圖書館个雛形，1949年以前，箇𡍲是上海眾多个圖書館當中，以其豐富个中外藏書、設備搭建築佔有突出地位。樓下是中文書庫，仿清代收藏四庫全書个文瀾閣；二樓是西文書庫，仿梵蒂岡藏書樓个風格。1955年以前，箇𡍲爲神學院專用。1956年，藏書樓撥政府徵用，成爲上海圖書館个一個部分，專門收藏1949年以前出版个外文書籍，其中包括前亞洲文會圖書館、尚賢堂藏書、海光西方思想圖書館、上海租界工部局公共圖書館以及西僑青年會等處个藏書搭滬上各所大學院校圖書館轉調此處个外文書。

## 近況
藏書樓長期以來弗對外開放，讀者需憑單位介紹信才好進入查閱資料；因幾十年來管理維護弗善，曾出現地下室進水、地基下陷等嚴重建築問題，1990年代徐家匯地區建設地鐵站，市政府曾考慮拆脫迭幢樓，後經巴金等知名知識份子聯名呼籲才得以保留，並進行大力修繕。乃朝藏書樓作爲徐家匯源景區个一部分對所有公眾開放，可勒拉禮拜一到禮拜六个早浪9點到11點搭下半日个14點到16點半進行參觀，參觀範圍爲建築外觀搭1樓門廳。

## 交通
* 上海地鐵徐家匯站（上海軌道交通1號線、9號線、11號線）

## 參考文獻

## 外部連結

* 上海市地志辦公室關於徐家匯藏書樓个介紹 
* 徐家匯藏書樓開館時間 - 上海圖書館
* 徐家匯源景區網站上徐家匯藏書樓介紹
*  King, Gail. (1997). "The Xujiahui (Zikawei) Library of Shanghai." Libraries & Culture, 32(4), (Fall, 1997), pp. 456-469, University of Texas Press. 在JSTOR

## 參見
*徐家匯聖依納爵主敎座堂
*土山灣
火器

**火器**(西文：Arma de fuego),是用火药爆发导致个能量，让子弹从枪械当中射出，用来击杀对手个武器。迭个物件14世纪开始立在欧洲出现，16世纪慢慢演进出火绳枪，并且传播到欧亚大陆各地。到17世纪后半段，燧发枪成为主流并且延续到拿破仑战争。同阶段，更大规模个火炮也弗断演化。到19世纪后半段，慢慢进入到现代兵器个阶段哉。
圆明园

**圆明园**（old summer palace)是18世纪上半期，满清帝国个皇帝雍正帝立在北京西郊为自家修造个皇家园林。到伊个后代乾隆帝手当中，得到大规模扩建，成为清朝顶顶大个皇家园林。每年冬天，皇帝就基本蹲在此地办公。夏天就去避暑山庄，蹲在紫禁城个辰光就更加少哉。圆明园是三部分组成个，分别是：长春园、绮春园搭圆明园。18世纪当中阶段，乾隆还命令修造带有巴洛克风格个]大水法。

## 毁灭
第二趟鸦片战争当中，为惩罚满清咸丰帝对英国外交使团个胡暴行径，英法联军决定拿迭个宫殿毁脱。1860年10月5号，法国、英国人先后开始搬运园子当中个物品并公开掠夺。同时，本身守园个宦官、宫女也四散并带走交关宝贝。之后，因为场面混乱，开始失火，联军也朆抢救，扬长而去。个能，迭个满清皇帝寻欢作乐个场化，就烧脱大半哉。

1870年代，慈禧太后想重新修造此园，弗过因为财政吃紧，作罢，改成着重修复并扩建颐和园当成自家个夏宫。庚子之乱后，圆明园彻底荒芜，大部分残迹畀周边愚民搬走自用，遗址荒芜。

## 重视
圆明园乃朝畀当成西方列强殖民侵略中国个铁证，也是中国国族塑造当中个一副有用佐料，教科书当中侪要提到圆明园个事体，用来刺激学生对西方个反感，更加深自家个伤痕记忆。
第二次鸦片战争

**第二趟鸦片战争**(英文：Second Opium War，法文：Seconde guerre de l'opium），是1856年到1860年当中，大英帝国搭法兰西第二帝国为惩罚满清帝国开展个军事远征行动，迭场战争个起因是英国认为自家立在满清帝国个贸易特权朆得到扩张，要求修改条约辰光畀清政府拒绝导致个。战争个结果是清朝完败，广州落入联军控制；圆明园烧脱；八里桥惨败搭咸丰帝病死热河。根据战后签订个《北京条约》，清朝门户洞开，洋人有权立在北京开设使馆。同时，也刺激交关南方官僚认识到洋人个老卵，开始引发洋务运动。